چەمكی ئۆمەت و ناسیۆنالیزمی كوردی\nبەها نییە لە مرۆڤ گەورەتر بێت. مرۆڤ لە پێناوی هیچ ئامانجێكی دینی و نەتەوەییدا ناكرێت بە قوربانی. مرۆڤێكی تر یان مرۆڤی جیاواز، دوژمن نییە.\nزۆر كەس لەسەر ئەو باوەڕەن كە ئەگەر چەمكی "ئۆمەت" نەمابا، كێشەی كورد چارەسەر دەبوو. وەك دەزانرێت، دەستەوشەی "ئۆمەت"، یەكێك بووە لە كۆڵەكە سەرەكییەكانی دەسەڵاتی عوسمانی. لەبەر ئەوەی دەستەوشە یان چەمكی "هاووڵاتی" هێشتا پێگە و رێگەی پێویستی بەدەست نەهێنابوو، بابەتەكان لەسەر پێوەری (نەتەوە-دین) پۆلێنبەندی دەكران، وەكو: موسڵمان، ناموسڵمان. ئەم دوو كاتەگۆرییە لەڕووی مافپەروەرییەوە جیاواز بوون. عەلەوییەكان و ئێزیدییەكان كە لەلایەن ئیسلامی سونیەوە قبوڵ نەدەكران، بە بەراورد لەگەڵ موسڵمان مامەڵەی جیاوازیان لەگەڵدا دەكرا. كەچی كوردەكان وێڕای ئەوەی سونیش بوون و كۆڵەكەی سەرەكیشیان چەمكی ئۆمەت بوو، لە دەیەی 1840ەوە مۆركی جیاوازیان لێدرا و مامەڵەی جیاوازیان لەگەڵدا كرا؛ لەبەر ئەوەی عوسمانییەكان كاریگەریی مۆدێلی (دەوڵەت-نەتەوە)ی ئوروپایان لەسەر بوو و بە پێكهاتەیەكی ناوەندگەرادا تێدەپەڕین. سیستمی دەرەبەگایەتی كوردەكان كە شێوە سەربەخۆییەكی پێوە دیار بوو، بەهۆی عەقڵییەتێكی ناوەندگەرا هەڵوەشێنرایەوە و ئەو بنەماڵە كوردانەش كە خاوەن دەسەڵات بوون، لەسەر مووچە و مەزرای خۆیان راگوێزران، جا هەریەكەو بەرەو گۆشەیەكی قەڵەمڕۆی عوسمانی.\nقۆناغی دەربازبوون بۆ مۆدێلی (نەتەوە-دەوڵەت) زۆر زووتر لە كۆمارەكەی مستەفا كەمال ئەتاتورك دەستی پێكرد و توركەكان وازیان لە یەكگرتوویی "ئۆمەت" هێنا. كاتێك دەگوترێت پرەنسیپی سەرەكی لە یەكگرتوویی "ئۆمەت"دا یەكسانییە، كەواتە ئەم بانگەشەیە راستە كە دەڵێت: "نەتەوەیەك بۆی نییە خۆی لەسەرووی نەتەوەیەكی ترەوە دابنێت و زوڵمی لێ بكات"؛ ئەمڕۆكەش نموونەیەكی هاوشێوەمان هەیە كە دەڵێت: "دوو دەوڵەتی دیموكرات هەرگیز بەیەكەوە شەڕ ناكەن و كێشەكانیان لەڕێی دیپلۆماسییەوە چارەسەر دەكەن". كەچی بە درێژایی مێژووی 1400 ساڵەی ئیسلام هەر لەژێر سێبەری چەمكی "ئۆمەت"، نەتەوە موسڵمانەكان بەیەكەوە شەڕیان كردووە و زوڵمیان لە یەكتر كردووە. لەبەر ئەمە پێویستە هەموو راستی و رووداوەكان لەیەكتر جیا بكرێنەوە.\nهەوڵدان بۆ یەكگرتوویی مرۆڤەكان لە قاڵبە ئایینی و بڕواییەكاندا، لە دوو ئایینە ئاسمانییەكە (ئیسلام و مەسیحیەت)، كە مێژووەكەی گەیشتۆتە دوو هەزار ساڵ، سەركەوتنێكی وای بەدەست نەهێناوە. سەرلەنوێ بونیاتنانەوەی ئەم یەكگرتووییە، خۆی لە خۆیدا بەواتای رۆیشتنی پێچەوانەی رەوتی مێژووە. ئەمە بەو مانایە نایەت كە یەكگرتوویی نەتەوەیی و ناسیۆنالیزم مۆدێلێكی سەركەوتووتر بێت. بەڕای من یەكگرتوویی ئۆمەت و ناسیۆنالیزم-یش كەموكورت و دۆڕاون.\nهەم لە چەمكی ئۆمەت و هەم لە ناسیۆنالیزم-یشدا، مرۆڤ تەنها لەبەر ئەوەی كە مرۆڤە خاوەنی هیچ بەهایەك نییە، بەڵام كاتێك شایستەیی پەیدا كرد (لەڕوانگەی ئایینی یان نەتەوەییەوە)، ئەوا بەهادار دەبێت. روونتر بڵێم، بەپێی چەمكی ئۆمەت، باوەڕدار بێت و سەر بە نەتەوە یان كلتوورێك بێت، ئینجا مرۆڤ دەتوانێ پێگە و دەستكەوتی هەبێت. هەردوو مۆدێلی یەكگرتنەكەش، ئەوەی لە خۆی نەبێت یان بێگانە بێت، دەیخاتە كاتەگۆری "دوژمن"ەوە. لە چەمكی ئۆمەت-ی ئیسلامدا كەسێك كە سەر بە دوو دینە ئاسمانییەكەی دیكە بێت یان (Atheist)، حوكمی دوژمنی هەیە. یەكگرتوویی نەتەوەییش ئەوەی لە نەتەوەكەی خۆی نەبێت و بە زمانەكەی ئەو قسە نەكات، یان راستەوخۆ بە دوژمنی لە قەڵەم دەدات، یان ئەوەتا بە (Potential enemy) دوژمنی هێزەكی دەژمێرێت.\nلە پشت ئەنجامە نەرێنییەكانی "یەكێتی دینی و نەتەوەیی"وە كۆمەڵێك هەلومەرجی سروشتی هەن. واتە وابەستەیی نەتەوەییمان یان وابەستەیی دینیمان بە هەڵبژاردنی خۆمان روو نادات. هەرچەند بەشێك لە باوەڕدارانیش بڵێن: "من بە ئیرادەی ئازادی خۆم دینەكەم هەڵبژاردووە"، بەڵام راستییەكەی بەوجۆرەیە كە دینەكەمان لە دایك و باوكمانەوە بە میرات بۆمان ماوەتەوە. هەروەك شوناسی نەتەوەییمان، هەمان شوناسی نەتەوەیی دایك و باوكمانە. وەكو چۆن هەلومەرجە سروشتییەكان گیانلەبەرەكانی تر بەو تایبەتمەندییانە لە یەكدی جیا دەكاتەوە كە پێی بەخشیون، ئێمەی مرۆڤیش – ئەگەر بە ئاگایی و عەقڵی خۆمان دەستێوەردانێك نەكەین – هەر بەم شێوەیە، لێكمان دادەبڕن و كەسانێكمان لێ دەكەن بە دۆست و كەسانێكیش بە دوژمن.\nئەوەی بە هەلومەرجەكانی سروشت لە سەر زەوی ماڵی نابێت، تەنها گیانلەبەرێك كە هەلومەرجە تایبەتەكانی خۆی تێكەڵ بە چەرخی فەلەك دەكات و دژایەتی سروشت دەكات، مرۆڤی خاوەن ئاوەزە. ئەو مۆدێلی یەكێتی و یەكگرتووییەی كە مرۆڤ شایستەی بێت، دەبێ لە سەر بنەمای ئەو بەهایانە بێت كە خۆی خوڵقاندوویەتی، نەك ئەو تایبەتمەندییانەی سروشت پێی بەخشیوە. گەر وابێت، ئەوا مرۆڤ وەكو بێ گیان و گیانلەبەرەكانی تر بەر رەشەبای سروشت ناكەوێت و، خۆی بەڕێوەبەرێتی خۆی دەكات و جگە لە خۆیشی هیچ ئەفەندییەكی تری نابێت. لەم مۆدێلە یەكگرتووییە خوازراوەدا، (مركز) ناوەند خودی مرۆڤە. مرۆڤ لە هەر دۆخێكدا بێت، بە هەر چەشنە بیركردنەوەیەكیەوە خاوەن بەهایە. گەر بڕوای بە خراپە هەیە، ئەمە پێویستی بە سڕینەوەیە. بەپێی ئەم جیهانبینییە، هیچ بەهایەك و وشەیەك هێندەی مرۆڤ گرانبەها نییە. مرۆڤ ناكرێت بە قوربانی هیچ مەبەستێكی دینی یان نەتەوەیی. مرۆڤێكی تر یان مرۆڤی جیاواز، دوژمن نییە. هەروەك ئەوەی هیچ مرۆڤێك بەهۆی باوەڕ یان رەگەزەكەیەوە نابێت بە خاوەنی دەستكەوتێكی زیاتر، دوژمنیش نییە.\nدەستەوشەی "ئۆمەت" بە تێپەڕبوون لە وابەستەیی قەومی بۆ وابەستەیی بڕوایی، خزمەتێكی گەورەی بە مرۆڤایەتی كرد. تێپەڕبوون لە وابەستەیی بڕواییشەوە بۆ وابەستەیی بەها دەروونییەكان، لە ئامێزگرتنی هەموو مرۆڤەكان و دەستبەرداربوون لە خوڵقاندنی دوژمن، مۆدێلێكی یەكگرتوویی زۆر پیرۆزتر و گەورەترە. ئەوەی لە مرۆڤی مەدەنی و ئاوەزمەندیش دەوەشێتەوە، هەر ئەمەیە.\nوەكو دەرەنجام دەتوانم ئەوە بڵێم: نە "ئۆمەت"چێتی توانای چارەسەر كردنی پرسی كوردی هەیە، نە "میللەت"چێتی. كاتێك كورد توانی بەزمانێكی جیا لە زمانی بەناو (دوژمن)ەكەی، مرۆڤی فارس، تورك یان عەرەب تێبگەیەنێت لەوەی كە كوردیش مرۆڤە، ئەوە كێشەكە چارەسەر دەبێت. بۆ ئەمەش دەبێت كورد لەڕووی هۆشیاری و ئاوەزمەندییەوە بگاتە ئاستێكی بەرزتر لەو ئاستەی ئێستای كە دەیەوێت بە ئاوی سارد ئاسنی سارد نەرم بكاتەوە.


جڤاتا وەزیرێن هەرێمێ د یەکەم جڤینێ دا چەند بڕیارەک دان\nئەڤرۆ دووشەمبێ ئەنجومەنا وەزیران ب سەرۆکایەتیا مەسرور بارزانی سەرۆکێ ئەنجومەنا وەزیران، یەکەم جڤینا فەرمی لدارخست و چەند بڕیارەک ژی دان.\nڕاگەهاندنا جڤاتا وەزیران بەلاڤکر، د جڤینێ دا پشتی ڕوونکرنا کارێن دەستبکاربوونا وەزیرێن کابینەیا نوو، جڤاتا وەزیران وەزیرێن خۆ ئەرکدارکرن د بن ڕووناهیا هێلێن گشتی یێن کارنامەیێن کابینەیا نەهێ، بەرنامەیێ کارێن ەزارەتێ د دەمێ ٣٠ ڕۆژان دا دابڕێژێن و پێشکێشی ئەنجومەنا وەزیران بکەن هەیا کو بهێنە پەسەنکرن و بکەڤنە بیاڤێ جێبجێ کرنێ دا.\nهەر د جڤینێ دا، سەرۆکێ جڤاتا وەزیران ڕاگەهاند، سووبەهی شاندەکا بلندا حکومەتا هەرێمێ بۆ نیشاندنا مەرەم پاقژیێ دێ سەرەردانا بەغدا دکەت بۆ گۆتووبێژکرن دەربارەی دیتنا چارەسەرکرنەکا گونجای بۆ ئاریشەیێن هەلاویستیێن ناڤبەرا هەولێرێ و بەغدایێ د چارچوڤەیا دەستورێ دا.\nناڤەرۆکا یەکەم جڤینا جڤاتا وەزیران:\nیەکەم: تەڤایا وەزیران و خودان پۆستێن بلند دبیت پێگیری دەواما دیاریکریێ وەزاتان بن ژ دەستپێکا دەواما ڕۆژا یەکشەمبێ هەیا داویا دەواما فەرمی کو ڕۆژا پێنجشەمبێ یە.\nدووەم: تەڤایا فەرمانبەرێن حکومەتا هەرێمێ دبیت پێگیر بن ب دەمێ دیاریکریێ دەواما فەرمی و چ کەسەکێ مافێ وێ یەکێ نیە د دەمێ دەواما فەرمی دا جهێ کارێ خۆ بجی بهێلیت یان کارەکێ دی ل دەرڤەیێ کارێ خۆ یێ فەرمی بکەت.\nسێیەم: دبیت فەرمانبەر پێگیری پاراستنا نهێنیا کاروبارێن فەرمانبەرایەتیێ بن و نابیت ئەو زانیاریێن کو ب نهێنی دهێنە ڕیزکرن، ژ دەرڤەیێ ڕێکارێن یاسای بهێنە ئاشکرا کرن.\nچارەم: هەمی وەزیرین کابینەیا نەهێ یا حکومەتا هەرێمێ دبیت لگۆرێ یاساو ڕێنماهیێن دەستەیا دەستپاقژیا هەرێمێ، تەڤاهیا مال و مولکێن خۆ ئاشکرا بکەن.\nپێنجەم: دبیت رووتین د دامو دەزگەهێن حومەتێ دا نەمینیت و تەڤاهیا مامەلەیێن وەلاتیان ب بلە و هوور، بهێنە جێبجێ کرن. هەروەسا بەرسڤدانا سکالا و پرسیارێن وەلاتیان ب ئاوایەکێ بلە ز گونجای، دڤێت ڕیز ژ وەلاتیان بهێتە گرتن و سەدەما هەر گیرۆبوونەکێ یان زەرەکێ ڕوون و ئاشکرا بیت.\nشەشەم: دیاردەیا بەرتیل دان و وەرگرتن د ناڤ سازیێن حکومەتێ دا هەیە، دڤێت بهێتە ژ ناڤبرن ، هەر ژ بەر وێ یەکێ کارێ هەرێ دەستپێکێ یێن وەزیرو بەرپرسێن بلندێن حکومەتا هەرێمێ و ئەڤ بابەتە ب چ ئاوایەکێ چاڤگرتن لێ ناهێتە کرن و کەسێن بنپێکار دێ ب توندی هێنە سزادان.


بێگەرد تاڵەبانی بڕیارێكی بەپەلەی لە سوودی جوتیاران دەكرد – تۆڕی میدیایی خەڵک\n2020/08/24 - 6:30 PM\nوەزیری كشتوكاڵ و سەرچاوەكانی ئاوی هەرێم ڕایدەگەیەنێت، لەپێناو پاراستنی بەرهەمی جوتیارانی پێنجوێن و حاجی ئۆمەران و باقی جوتیارانی كوردستان، كە لەئێستادا بەرهەمیان پێگەیشتووە، سەرەڕای زیادكردنی باج بە 600 دینار بۆ هەر كلیۆیەك تەماتە ، بڕیارماندا بە قەدەغەكردنی تەماتە بۆ كاتێكی نادیار.\nبێگەرد تاڵەبانی ، وەزیری كشتوكاڵ و سەرچاوەكانی ئاوی هەرێم لە نوسراوێكدا، كە وێنەیەكی دەست (خەڵك) كەوتووە ڕایگەیاندووە ، لەپێناو پاراستنی بەرهەمی جوتیارانی پێنجوێن و حاجی ئۆمەران و باقی جوتیاران بەرهەمیان پێگەیشتووە، بڕیارماندا بە قەدەغەكردنی تەماتە لە ڕۆژی 27ی ئابی 2020 تا كاتێكی نادیار.\nڕاشیگەیاندووە، ڕێگە بە هیچ مۆڵەتێكی نوێ نادرێت بۆ هاوردەكردنی ئەو جۆرە بەرووبوومە تەنها ئەوە نەبێت، كە پێشتر مۆڵەتی بۆ وەرگیراوە، تا كاتێكی نادریار ئەم بڕیارە جێ بەجێ دەكرێت .\nتەماتەوەزیری كشتوكاڵ و سەرچاوەكانی ئاوی هەرێم


هەواڵی / 5/8/2017 708 جار بینراوە\nئافره‌تێک له‌م ڕۆژانه‌دا وتی: (مێرده‌که‌م وه‌ک باوکم هه‌ڵسوکه‌وتم له‌گه‌ڵ ده‌کات، ته‌نها له پێویستییه مادییه‌کانی خۆم و منداڵ ده‌پرسێته‌وه، باوکیشم هه‌ر وابوو له‌گه‌ڵماندا)، که‌واته لێره‌دا ڕۆڵه‌کانیش جیانه‌کراونه‌ته‌وه، هاوڕێیه‌تی، هاوسۆزیی، هاوسه‌رێتی، باوکێتی، برایه‌تی، خوشکێتی، تێکڕا ئه‌مانه سنووره‌کانی نێوانیان کاڵن و پێویستیان به تۆخکردنه‌وه‌ی ئه‌و سنوورانه هه‌یه تاکو ئه‌رک و مافه‌کان ڕوونتر بن و ڕۆڵه‌کان به‌رجه‌سته‌تر بن.\nکچێکی هه‌رزه‌کار ده‌ڵێت: ژنێکی دراوسێمان له‌م ڕۆژانه‌دا یه‌خه‌ی باوکمی گرتبوو و پێی وتبوو ئه‌وه بۆ ده‌هێڵیت کچه‌که‌ت ئه‌و جلوبه‌رگانه له‌به‌ر بکات). ئه‌مه دراوسێیه‌تییه یان خۆ به‌که‌ڵه‌گا کردن و ده‌ستێوه‌ردانه؟\nپیاوێکی گه‌نج که هاوسه‌رداره ده‌ڵێت: (من سێکس له‌گه‌ڵ ژنێکدا ده‌که‌م چونکه هاوسه‌ره‌که‌ی خۆی تێری ناکات و به‌زه‌ییم به‌و ژنه‌دا دێته‌وه!!!!). که‌واته ڕۆڵی هاوکاری کردن و چاره‌سه‌ری کێشه و ده‌ستی یارمه‌تی درێژکردن، له‌گه‌ڵ به‌لاڕێ بردن و قوڵکردنه‌وه‌ی کێشه و سوود وه‌رگرتن له کێشه و گرفته‌کانی به‌رامبه‌ر بۆ به‌رژه‌وه‌ندی تایبه‌تی، تێکه‌ڵبوون و نازانرێت پاڵنه‌ره‌کان کامانه‌ن له‌پشت ئه‌نجامدانی ڕه‌فتاره‌وه.\nئافره‌تێک که به‌ڕێوه‌به‌ری قوتابخانه‌یه‌کی ناوه‌ندی کچانه له سلێمانی له‌پێش ده‌ستپێکردنی ده‌وام و له‌دوای ته‌واوبوونی ده‌وام به ئۆتۆبێله‌که‌ی کوچه و کۆڵانی ده‌وری قوتابخانه‌که هه‌موو ده‌گه‌ڕێت و ده‌پشکنێت، چاودێری ئه‌وه ده‌کات بزانێت ئایا هیچ کچێک له‌و کچانه‌ی له قوتابخانه‌که‌ی ئه‌و ده‌وام ده‌که‌ن له‌گه‌ڵ کوڕاندا قسه ده‌که‌ن، یان ده‌وه‌ستن. به‌ڕاستی وه‌زاره‌تی په‌روه‌رده به‌هه‌ڵه ئه‌م ئافره‌ته‌ی له‌و پۆسته‌دا داناوه، ده‌بوو ئه‌م ئافره‌ته بۆ مه‌فره‌زه تایبه‌تیه‌کانی گه‌ڕان به‌دوای ماده هۆشبه‌ره‌کان له‌سه‌ر سنووره‌کان دابنرایه نه‌ک به‌ڕێوه‌به‌ری قوتابخانه.


فەرمی.. بارسێلۆنا گرێبەستی لەگەڵ هێرشبەرێک واژۆ کرد – یاریگا سپۆرت\nHome/هه‌واڵه‌كان/گرنگ/فەرمی.. بارسێلۆنا گرێبەستی لەگەڵ هێرشبەرێک واژۆ کرد\nفەرمی.. بارسێلۆنا گرێبەستی لەگەڵ هێرشبەرێک واژۆ کرد\nکارۆخ ڕواندزی 2020/01/21\nدوای چەند کاتژمێرێک لە گرێبەستەکەی ڕیال مەدرید لەگەڵ (خیسۆس ڕێنیر) یانەی بارسێلۆناش لە لایەن خۆیەوە گرێبەستێکی تازەی لەگەڵ هێرشبەرێک بە میدیاکان ڕاگەیاند.\nماڵپەڕی فەرمی یانەی بارسێلۆنا ڕایگەیاند کە بارسێلۆنا گرێبەستێکی فەرمی لەگەڵ (ڕای ماناج) هێرشبەری یانەی باسیتی پلەی دووی ئیسپانیا واژۆ کردوە، بەگوێرەی هەواڵەکە یاریزانەکە پشکنینە پزیشکییەکانی بە سەرکەوتووی ئەنجامداوە و بۆ سێ ساڵ گرێبەستی واژۆ کردوە بەڵام یاریزانەکە لە ئێستادا پەیوەندی بە تیپی دووەمی بارسێلۆنا دەکات، کە بە بارسێلۆنا b ناسراوە.\nجێی ئاماژە ماناج کە تەمەنی 22 ساڵە هەڵگری ڕەگەزنامەی ئەلبانیایە و یاریزانی هەڵبژاردەی ئەلبانیاشە پێشتر لە خولی ئیتالی لەگەڵ ئینتەر میلان و سامبدۆریا یاری کردوە و لە لیگای ئیسپانیاش پێشتر بۆ یانەی گڕاناتا یاری کردوە.\nوێنەکانی ماناج دوای واژۆ کردنی لەگەڵ بارسێلۆنا بەدرێسی یانەکە..\nڤیدیۆی گۆڵه‌كان 14,607


حه‌زم ده‌که‌م به‌سه‌رهاتێکتان بۆ بگێڕمه‌وه زۆر سامناکه\nموضوع: حه‌زم ده‌که‌م به‌سه‌رهاتێکتان بۆ بگێڕمه‌وه زۆر سامناکه الثلاثاء 30 مارس 2010, 10:27 pm\nمن کچێکم له‌ته‌مه‌نی (18)ساڵیم حه‌زم ده‌که‌م به‌سه‌رهاتێکتان بۆ بگێڕمه‌وه کاریگه‌ریه‌کی گه‌وره‌ی له‌سه‌ر دڵم هه‌بووه، له‌وکاته‌ی له‌سه‌ر نوێژه‌کانم زۆر ڕێک وپێک نه‌بووم، به‌ڵام پاش ئه‌وه‌ی بابه‌تێکم خوێنده‌وه وام لێهات هه‌موو نویژه‌کان له‌کاتی خۆی بکه‌م .\nڕۆژێک له‌رۆژان له‌قوتابخانه پارچه په‌ڕێکی بچوکیان دابه‌ش کرد که‌تێیدا باسی مردوو شۆرێکی ده‌کرد، که‌به‌سه‌ر هاته‌که‌ی ده‌گێڕایه‌وه .\nده‌ڵێ:-ته‌رمی کچێک هه‌بوو ویستیان بیشۆن بۆئه‌وه‌ی کفنی بکه‌ن وبینێژن په‌یوه‌ندیان به‌مردوو شۆره‌که کردوو ئه‌ویش به‌ده‌م بانگه‌وازیان چوو ،چونکه کاری خۆی بوو چووه ماڵه‌که پرسی مردووه‌که له‌کوێیه له‌ده‌رگای ژووره‌که بانگیان کرد وئه‌ویش چووه ژوورێ ،ئه‌وجا پاشان ده‌رگای ژووره‌که‌یان له‌سه‌ر مردوو شۆره‌که توند داخست، ئه‌ویش زه‌نده‌قی چوو ده‌ستی به‌ده‌رگا لێدان کردو هه‌ر هاواری ده‌کرد به‌ڵام که‌س وه‌ڵامی نه‌دا‌وه ،که‌دیتی که‌س وه‌ڵامی ناداته‌وه ته‌ماشای کرد کفن له‌ته‌نیشت مردووه‌که ئاماده‌یه ،به‌ڵام که‌سه‌ری مردووه‌که‌ی کرده‌وه بۆئه‌وه‌ی بیشوا دیتی ته‌رمێکی ڕه‌شی وه‌کو خه‌ڵووزی تێدایه ،سه‌ری سوڕما له‌شێوه‌که‌ی وله‌ژیانی خۆی ترسا ،ئینجا ده‌ستی کرد به خوێندنی معوذات وئایه‌ت کورسی ده‌ستی کرد به‌شۆردنی،زۆر زه‌حمه‌ت بوو، چونکه پێسته‌که‌ی وه‌کو خۆڵه مێشێکی تۆزاوی لێهاتبوو ،هه‌رکه جه‌سته‌ی ده‌ست لێده‌دا له‌گه‌ڵ ده‌ستی ده‌روشا ،په‌له په‌لی له‌کاره‌که‌ی کردو هه‌تا ڕزگاری بێ وبگه‌ڕێته‌وه، که‌لێبۆوه له‌ده‌رگای داو گوتی: ته‌واوم کرد ئه‌وجا ده‌رگاکه‌یان له‌سه‌ر کرده‌وه‌و به‌خێرایی له‌ماڵه‌که ده‌رپه‌ڕی بێئه‌وه‌ی که‌س وکاری مردووه‌که له‌هۆکاری ده‌رپه‌ڕینه‌که‌ی بپرسن ،پاش چه‌ند ڕۆژێک سه‌ردانی زانایه‌کی گه‌وره‌ی کرد باسه‌که‌ی بۆ گێرایه‌وه گوتی:بڕۆ له‌که‌س وکاری مردووه‌که بپرسه له‌هۆکاره‌که‌ی ،ئه‌ویش چوو پێی گۆتن:ده‌مه‌وێ پرسیارتان لێبکه‌م له‌سه‌ر هۆکاری داخستنی ده‌رگاکه له‌سه‌رم به‌ته‌نیاو له‌گه‌ڵ مردووه‌که ؟\nئه‌وانیش گوتیان :هه‌رچه‌ند مردوو شۆرێکمان ده‌هێنا بۆئه‌وه‌ی بیشوا که حاڵی مردووه‌که‌ی ده‌دیت ده‌رده‌په‌ڕی ،وتۆ نزیکه‌ی ده‌یه‌مین مردوو شۆر بووی که هاتی کۆتا که‌س بووی ترساین که‌تۆش ڕابکه‌ی وده‌رپه‌ڕی ،مردوو شۆره‌که گوتی: باشه به‌ڵام بۆچی حاڵی کچه‌که‌تان وابوو ؟\nگوتیان له‌به‌ر ئه‌وه‌ی(نوێژی نه‌ده‌کرد .......)\nهیوادارم به‌سه‌رهاته‌که‌م سه‌رنجتان ڕابکێشێ وکارتان تێبکات ، هه‌روه‌کو کاریگه‌ری له‌سه‌رم هه‌بوو ،هه‌روه‌ها ئاگاداری نوێژه‌کانتان بن چونکه ئاینتانه ،\nهه‌رکه‌سێک نوێژه‌کانی جێبه‌جێ بکات ئاینه‌که‌ی جێبه‌جێ ده‌کات ،ئه‌گه‌ر ئه‌وه حاڵی مردووێک بێت پێش ئه‌وه‌ی بیشارنه‌وه داخوا ده‌بێ پاش ناشتن چی به‌سه‌ربێت .\nموضوع: رد: حه‌زم ده‌که‌م به‌سه‌رهاتێکتان بۆ بگێڕمه‌وه زۆر سامناکه الجمعة 16 أبريل 2010, 2:16 am\nده ست اوش برا جيان\nبه راستى بةسةرهاتيكي زور اوش بوو ممنون بو توى كول


عه‌شق وخۆشه‌ویستی و دڵداری یه‌كن یا نا؟….. نیگار نادر – Denegkan\nعه‌شق وخۆشه‌ویستی و دڵداری یه‌كن یا نا؟….. نیگار نادر\nbyنیگار نادر\tFebruary 24, 2008\tگشتی\nعه‌شق وخۆشه‌ویستی و دڵداری یه‌كن یا نا؟\nگه‌له‌ك سه‌خته له‌نێو ئه‌و سپڵه‌یه‌ی ژیانی كورد دا نه‌وه‌كو عه‌شق هه‌ر براده‌رێكیش په‌یدا بكه‌ی كه جێێ متمانه‌و وه‌فاداریه بێت.\nبه‌ده‌ر له‌هه‌موو پێناسه‌و رۆچوونه فه‌لسه‌فی و توێكارو شیكاره زانستیی و ده‌روونیه‌كان،عه‌شق ئه‌و ڕووداوو گۆاڕنكاریه بۆمبه جوانه‌یه كه‌كه‌س نازانێ له‌كوێ وچۆن وكه‌ی رووده‌داو دروست ده‌بێ و ده‌ته‌قێته‌وه و مرۆ گیرۆده‌كا بێ هیچ جیاوازیه‌كی ره‌گه‌زی وئه‌تنی وكه‌لتووری مرۆ به‌ره‌و جۆشیه‌كی بێئه‌ندازه‌و ئاقارێكی لێڵ وپرته‌نگژه ده‌با..عه‌شق وخۆشویستی ودڵداری هه‌رسێكیان له‌بۆ ئه‌و كۆمه‌ڵه هه‌سته ده‌كارده‌به‌ێن كه پییان ده‌ڵێن (سۆزداری) جێگه‌یه‌كی هه‌ستاریان هه‌یه‌له‌پێكهاته‌ی هه‌ستی و كه‌سایه‌تی وده‌ورێكی سه‌ره‌كی ده‌گیڕن له‌كامڵ بوون نوما كردنی پێگه‌ی هه‌ر مرۆیه‌ك دا،جێێ سه‌رسورمانێش نیه كه مرۆ هه‌یه‌تاده‌مرێ هیچان به‌خۆوه نابینی یا به‌پێچه‌وانه‌وه ده‌كه‌وێته له‌یه‌ك كاتدا ده‌كه‌وێته ناو هه‌رسێك حاڵه‌تان به رێژه‌ی سه‌یرسه‌یر!ده‌كرێ بپرسین مرۆ چه‌ند جار عاشق ده‌بێ؟ئه‌رێ عه‌شق چ سنووری هه‌یه؟ئایا له عه‌شق دا به‌یه‌كگه‌یشتن هه‌یه؟یا عه‌شق له‌به‌یه‌ك نه‌گه‌یشتن ڕادروست ده‌بێ؟ئه‌رێ ئه‌وده‌مه‌ی عاشقده‌بین چاومان ده‌گۆرێن یاده‌سته‌كانمان؟ده‌بێ دڵ جێیگای چه‌ند عه‌شقی تێدا ببته‌وه؟ئایا له‌عه‌شقكردندا هه‌ڵبژاردن هه‌یه؟ده‌بێ عه‌شق به‌پێی كه‌سایه‌تی كه‌سه‌كان بگۆرێ؟عه‌شق بوونی كه‌س وخاك وشته‌كان جیاوازیان هه‌یه؟چه‌ند هیزی شاراوه‌مان له‌خۆدا حه‌شارداوه بۆ عه‌شق كردن؟عه‌شق وخۆشه‌ویستی ودڵداری نه‌ك هه‌ر له‌ماناو چه‌مكدا جیاوازن سێ هه‌ستی ته‌واو جیاوازیشن له‌ناو ئه‌و كۆمه‌ڵه هه‌ستی سوزداری دا لێ ئه‌گه‌ر خوێندنه‌وه شیته‌ڵكردنێكی تایبه‌تیان بۆ نه‌كرێ ئه‌وا هه‌ر ده‌كه‌ونه ژێر یه‌ك پێناسه‌و تێكه‌ڵی یه‌كتری ده‌كرێن! ئه‌وه‌ی دلداری ده‌كا خۆی پێ ئاشقه‌و ئه‌وه‌ی خۆشویستی ده‌كا لێی وایه ته‌واو عاشقه!ئه‌وه‌ی عاشقیشه پێی وایه دڵدارێكی هه‌یه!عه‌شق حاڵه‌تێكی چڕو تایبه‌ته زۆر بۆچون و پێناسه‌ی قوڵ له‌خۆ ده‌گرێ وه‌ها ڕوو ده‌دا مرۆ ته‌واو ده‌په‌شۆكێنێ گارێگه‌ری ده‌هاوێته سه‌ر هه‌موو پێكاته‌كانی كه‌سایه‌تییه‌و ژیان،مرۆ له‌ناو هه‌ر دۆخ و پێگه‌كی ژیاندا بێ نابینا ده‌بێ و ده‌كه‌وێته به‌ره‌ی قوربانی دان به‌هه‌موو شیوازان، مرۆ تانه‌گاته لووتكه‌ی عاشق بوون ناتوانێ بڕیاری قوربانی دان بدا و ده‌ست له له به‌ها ونه‌خشه‌كانی ژیانی هه‌ڵگرێ.عاشق بوون له‌گه‌ڵ هه‌موو خاڵه وێك چوه‌كانی له نێوان هه‌موو مرۆڤه‌كانی سه‌ر ڕووی زه‌وی زۆر خاڵی جیاوازی لێ وه‌ده‌رده‌كه‌ون به‌تایبه‌ت له‌نێوان هه‌ردوو ره‌گه‌زی ژن وپیاو داو به مانایه‌یی عه‌شق زۆر كاریگه‌رانه‌ترو قوڵتر كار له هه‌سته‌كانی ژن ده‌كا و ژنان كه‌متر بۆ عه‌شق خۆراده‌گرن و زۆر به‌قوڵی عاشق ده‌بن ده‌كه‌ونه به‌ره‌ی قوربانی دان و هه‌تا زۆه جاران له‌ناویشی دا به‌كوشت ده‌چن و به هیلاك ده‌چن،به‌ومانایه‌ی كوشتن له‌سه‌ر عیشق هه‌ر ئه‌و كوشتنه نیه مرۆ له خوێمێ گه‌وزێنێ و گیانی ده‌رچێ، كوشتنه‌كانی عه‌شق ره‌نگ و ناوی جیاواز له‌خۆ ده‌گرن. خاڵی جیاوازی مابه‌ینی عه‌شق و خۆشه‌ویستی ودڵداریه ئه‌وه‌یه كه مرۆ زۆر جاران كه‌سی به‌رامبه‌ر هه‌ر جارێك ده‌بینی یا هه‌رنه‌یدیوه ته‌نها گۆێێ له‌ده‌نگی بوه ده‌كه‌وێته عه‌شقی و به‌بێ هیچ به‌رژه‌وه‌ندی و به‌رامبه‌رێك هه‌تا هه‌یه ئه‌و هه‌سته ده‌پارێزێ و پێێ گه‌شده‌بێته‌وه.عه‌شق پاش ئه‌وه‌ی خۆ به‌دڵ دا ده‌كا ره‌گ داوێته ناو چاوو ده‌سته‌كان،وانه‌ی به‌راستی عاشقن هه‌میشه چاوو ده‌ستی عاشقه‌كان ده‌ناسن به پێچه‌وانه‌ی ئه‌وه‌ی گه‌له‌ك گاڤان مرۆ یه‌وه‌ی عاشق ده‌بێ نه ده‌یبینێ و نه‌ده‌ستیشی ده‌یگاتێ! هه‌رچه‌نده مرۆ ئه‌وده‌مه‌ی عاشق ده‌بێ نه‌ئاگایی له هیچه نا چاویشی هیچ ده‌بینین لێ ده‌بێ بایی ئه‌وه‌ندی زیت بێت ئاشقی كێی و جۆن عاشق ده‌بێت،جونكه ده‌می واهه‌یه عه‌شقی كه‌سێكی ساده له‌بنی ئه‌و دونیایه‌ی گه‌له‌ك پاكترو راسته‌قینه‌تره له‌هی خۆ به‌رۆشه‌نبیر زانێكی پوچهه‌ڵگه‌راو …. ده‌بێ له‌هه‌ر جێیه‌كی ته‌مه‌ندا بین ووردوورد له‌ده‌سته‌كانمان بنۆرین و بزانین عه‌شق تا كوێیان هاتوه،چه‌ندیان گه‌رمی له‌به‌ردا ماوه بۆ عاشقبوونێ…..\nPrevious پاراستنی خاکی یان پاره‌ی کوردستان له ئه‌ستۆی کێ یه …. فه‌هد گرده‌وانی\nNext په‌یامێکی ناخۆش بۆ جه‌نه‌راڵه‌کانی سوپای تورک… گۆران هه‌ڵه‌بجه‌یی


بڕیاری رادەستکردنی دۆسییەی ئەمنی کەرکووک بە پۆلیسی خۆجێیی کارێکی باشە ئەگەر ھاوسەنگی لەنێوان پێکھاتەکان ھەبێت\nSUN, 28 NOV 2021 05:06 Erbil, GMT +3\nSAT, 21 NOV 2020 13:04 | KDP.info\nکەرکوک-KDP.info- بە بڕیاری سەرۆکوەزیرانی عێراق، لیوای ٦١ی تایبەت، کە لە ساڵی ٢٠١٧ رەوانەی کەرکوک کراوە، لەگەڵ پۆلیسی فیدراڵی لە کەرکوک دەکشێندرێنەوە و ئەمنییەتی شارەکە رادەستی ھێزەکانی پۆلیسی خۆجێیی دەکرێت، بەرپرسێکی پارتی دیموکراتی کوردستان لە کەرکووک دەڵێ، ئەمە ھەنگاوێکی باشە، بەڵام پێویستە بەجۆرێک بێت ھاوسەنگی لە نێوان پێکھاتەکان درووست بێت لەو ھێزەی پۆلیس، کە ئەمنییەتی شار دەپارێزن.\nعەدنان کەرکوکی، ئەندامی ئەنجوومەنی سەرکردایەتی پارتی دیموکراتی کوردستان کەرکووک-گەرمیان، بۆ ماڵپەڕی فەرمیی پارتی دیموکراتی کوردستان گوتی: "بڕیاری سەرۆکوەزیران کە ھێزەکانی پۆلیس و سوپا لە نێو شاری کەرکووک بکشێنەوە، ھەنگاوێکی باش دەبێت بۆ ئەوەی عەسکەرتارییەت لەشار نەمینێت و ئەمنییەتی نێوشار رادەستی ھێزەکانی پۆلیسی خۆجێیی بکرێن".\nعەدنان کەرکوکی گوتیشی: "پێویستە لە رادەستکردنی ئەمنییەتی شار بە پۆلیسی خۆجێیی، پۆلیسەکان کەرکووکی بن و، ھەموو پێکھاتەکانیشی تێدا بێت، تەنھا یەک پێکھاتە نەبێت، بۆ ئەوەی ھاوسەنگی درووست بێت و کێشە لەنێو شار درووست نەبێت".\nگوتیشی: "کاتی خۆیشی ھەر پۆلیسی خۆجێیی نێوشاری کەرکووکیان دەپاراست، نەک ھێزە بیانییەکان، کە لە دەرەوەی کەرکووک ھاتوون، وەکو سوپا و حەشدی شەعبی و پۆلیسی فیدراڵی".


سه‌ودایه‌كی ناڕۆشن گریانی پێشمه‌رگه‌و ئاواره‌بوونی لێكه‌وتووه | نیقاش\nهه‌رچه‌نده ململانێ‌و رووبه‌رووبوونه‌وه‌ی سوپای عێراق‌و پێشمه‌رگه له‌كه‌ركوك چاوه‌ڕوانكراو بوو، به‌ڵام ئاڕاسته‌ی رووداوه‌كان له‌ده‌ره‌وه‌ی هه‌موو پێشبینییه‌كانی خه‌ڵكه‌وه بوو.\n19.10.2017 | كه‌ركوك\nنیوه‌شه‌وی 16ی ئۆكتۆبه‌ر به‌شی زۆری خه‌ڵكی كه‌ركوك‌و هاوڵاتیانی هه‌رێمی كوردستان شه‌ونخونیان كرد به‌دیاری شاشه‌كانی ته‌له‌فزیۆن‌و تۆڕه كۆمه‌ڵایه‌تییه‌كانه‌وه، سات به‌سات هه‌واڵی نوێ له‌باره‌ی كه‌ركوكه‌وه ده‌هات، هه‌موو هه‌واڵه‌كان به‌و شێوه‌یه بوون كه پێشمه‌رگه له‌شه‌ڕێكی قورسدایه له‌گه‌ڵ سوپای عێراقی‌و حه‌شدی شه‌عبیدا، به‌ڵام له‌پڕ شتێكی دیكه روویدا: پێشمه‌رگه خێرا خێرا هێڵه‌كانی خۆی جێده‌هێڵێت‌و فه‌رمانی ده‌ستبه‌جێی پێكراوه به‌شداری رووبه‌رووبوونه‌وه‌كان نه‌كات.\nهێشتا ئه‌م هه‌واڵانه بۆ خه‌ڵكی كوردستان جێی باوه‌ڕنین، چونكه خه‌ڵكی ده‌یانپرسی: ئه‌و هه‌موو هێزه‌ی له‌كه‌ركوك كۆكراوه‌ته‌وه چۆن ئاوها به‌خێرایی سه‌نگه‌ره‌كانی خۆیان چۆڵ ده‌كه‌ن؟ ئه‌ی چۆن فه‌رمانده سه‌ربازییه‌كان فه‌رمانی كشانه‌وه ده‌رده‌كه‌ن له‌كاتێكدا شه‌وی پێشوتر رایان ده‌گه‌یاند مه‌گه‌ر به‌سه‌ر لاشه‌ی ئه‌واندا سوپاو حه‌شدی شه‌عبی بێنه ناو كه‌ركوكه‌وه.\nهێشتا وێنه لێڵه‌كه به‌ته‌واوه‌تی روون نه‌بووه‌ته‌وه، به‌ڵام هه‌موو لێكدانه‌وه‌كان به‌و ئاڕاسته‌یه ده‌چن كه رێكه‌وتنێكی ژێر به‌ژێری نێوان هه‌ردوولایه‌نی عێراقی‌و كوردی هه‌بووه، بێ ئه‌وه‌ی ئامانجه‌كه‌ی روون بێت.\nله‌ده‌وربه‌ری سه‌عات 1ی پاش نیوه‌شه‌وی 16ی تشرینی یه‌كه‌م، له‌ناوچه‌ی پیشه‌سازی له‌خوارووی كه‌ركوك، یه‌كه‌م رووبه‌رووبوونه‌وه‌ی چه‌كداری له‌نێوان هێزه‌كانی خۆرهه‌ڵاتی دیجله‌ی سوپای عێراق‌و حه‌شدی شه‌عبی له‌لایه‌ك‌و هێزه‌كانی كۆماندۆی یه‌كه‌ی (70)ی پێشمه‌رگه‌و لیوای پشتیوانی 2ی پێشمه‌رگه له‌لایه‌كی دیكه روویدا، هێزه عێراقییه‌كه به‌ره‌و فرۆكه‌خانه‌ی كه‌ركوك پێشڕه‌ویان ده‌كردو پێشمه‌رگه‌ش رێی له‌پێشڕه‌وییه‌كانیان ده‌گرت.\nلیوا ره‌سوڵ كه‌ركوكی فه‌رمانده‌ی میحوه‌ری باشوری كه‌ركوكی هێزه‌كانی پێشمه‌رگه به"نیقاش"ی وت "كاتێك به‌ره‌و ناحیه‌ی تازه به‌رێكه‌وتین تاكو رێگه ناده‌ین حه‌شدی شه‌عبی‌و هێزه‌كانی رۆژهه‌ڵاتی دیجله‌ی سوپای عێراق به‌ره‌و فرۆكه‌خانه‌ی كه‌ركوك بێن، له‌نزیك پردی ناوچه‌ی پیشه‌سازی رووبه‌رووی یه‌ك بوینه‌وه‌و شه‌رێكی قورس رویدا كه زۆینه‌ی شه‌ڕه‌كه به‌چه‌كی قورس ئه‌نجامدرا".\nچه‌ند سه‌عاتێكی نه‌خایاند له‌وكاته‌ی پێشمه‌رگه له‌شه‌ڕدا بوون له‌پڕ له‌سه‌روو خۆیانه‌وه فه‌رمانیان بۆ هات كه ده‌ستبه‌جێ ناوچه‌كه چۆڵ بكه‌ن، ئیتر ورده ورده سوپای عێراقی‌و حه‌شدی شه‌عبی به‌بێ به‌رگری به‌ره‌و ئه‌و ناوچانه پێشڕه‌وییان كرد كه ده‌یانویست.\nژماره‌یه‌كی زۆری پێشمه‌رگه له‌میدیاكانه‌وه ده‌ركه‌وتن كه ده‌گریان‌و له‌فه‌رمانده‌كانی خۆیان توڕه‌بوون، هه‌موویان یه‌ك قسه‌یان ده‌وته‌وه، ئه‌ویش ئه‌وه بوو ده‌یانوت "فرۆشراین"، وه‌ك ئاماژه‌یه‌ك بۆ ئه‌وه‌ی فه‌رمانده‌كانیان له‌گه‌ڵ سوپای عێراقی‌و حه‌شدی شه‌عبی رێككه‌وتوون‌و رێیان نه‌داوه ئه‌وان به‌رگری بكه‌ن.\nپێشمه‌رگه‌یه‌ك كه خۆی له‌ناو شه‌ڕه‌كه‌دا بوو، به‌و مه‌رجه‌ی ناوی نه‌هێنرێت قسه‌ی بۆ "نیقاش" كردو وتی "ئێمه له‌شه‌ڕه‌كه‌دا باڵاده‌ست بووین‌و به‌رگریمان ده‌كرد، كه‌چی له‌پڕ فه‌رمانده‌یه‌كی سه‌ربازی په‌یوه‌ندی كردو وتی بكشێنه‌وه، ئه‌فسه‌رێكمان وتی من ناكشێمه‌وه‌و ئه‌بێت لێره شه‌هید بم، به‌ڵام فه‌رمانده‌كه پێی وت ئه‌گه‌ر نه‌كشێیته‌وه خۆم دێم شه‌هیدت ده‌كه‌م، ئیتر كشاینه‌وه".\nله‌ناوخۆی كوردستان ده‌وترێت ئه‌وه‌ی روویداوه رێكه‌وتنێكی هه‌ردوو لایه‌نی عێراقی‌و كوردی بووه به‌چاودێری ئێرانییه‌كان، ته‌نانه‌ت له‌كۆبوونه‌وه‌ی لوتكه‌ی نێوان هه‌ردوو حیزبه ده‌سه‌ڵاتداره‌كه (پارتی دیموكراتی كوردستان‌و یه‌كێتی نیشتیمانی كوردستان) له‌دوكان له‌رۆژی شه‌ممه‌ی رابردوو، چه‌ند سه‌عاتێك پێش شه‌ڕه‌كان تاوتوێی ئه‌و رێكه‌وتنه كراوه.\nئه‌و كۆبوونه‌وه‌یه كه فوئاد مه‌عسومی سه‌رۆك كۆماری عێراق‌و مه‌سعود بارزانی سه‌رۆكی هه‌رێم سه‌رپه‌رشتیان ده‌كرد، هه‌ندێ له‌سه‌رچاوه‌كان ده‌ڵێن لایه‌نی كوردی له‌ژێر فشاری ئێراندا به‌و داواكارییه رازی بووه، هه‌رچه‌نده هه‌ردوو لایه‌نی یه‌كێتی‌و پارتی ئه‌و رێكه‌وتنه ره‌ت ده‌كه‌نه‌وه.\nپێشمه‌رگه‌كان كه له‌سه‌نگه‌ردا بوون لۆمه‌ی فه‌رمانده‌كانیان ده‌كه‌ن به‌وه‌ی ئه‌گه‌ر رێكه‌وتن هه‌بووه بۆچی ئه‌وانیان خستووه‌ته شه‌ڕه‌وه‌و چه‌ند هاوڕێیه‌كیان لێ كوژراوه، به‌ڵام فه‌رمانده سه‌ربازییه‌كان دان به‌شكستی خۆیاندا ده‌نێن‌و ده‌ڵێن ئه‌وه‌ی روویداوه كشانه‌وه بووه له‌ژێر فشاری "شه‌ڕێكی نابه‌رابه‌ردا" نه‌ك رێكه‌وتن.\nلیوا ره‌سوڵ كه‌ركوكی فه‌رمانده‌ی میحوه‌ری باشوری كه‌ركوكی هێزه‌كانی پێشمه‌رگه له‌درێژه‌ی لێدوانه‌كه‌یدا بۆ "نیقاش" وتی "له‌و كاته‌ی ئێمه به‌رگریمان ده‌كرد، حه‌شدی شه‌عبی له‌گوندی به‌شیره‌وه هێرشی كرده سه‌ر ناوچه‌كانی ژێر ده‌سه‌ڵاتی پێشمه‌رگه له‌وانه مه‌كته‌ب خالیدو ته‌للوه‌ردو مه‌لا عه‌بدوڵا، به‌و هۆیه‌وه له‌ته‌واوی سنوری كه‌ركوك كشاینه‌وه".\nوتیشی "ئێمه شه‌ڕی سێ ووڵاتی گه‌وره‌مان كرد كه رێكه‌وتبوون كه‌ركوك بگه‌ڕێته‌وه بۆ پێش شه‌ڕی داعش بۆیه توانای به‌رگریمان هه‌ر ئه‌وه‌نده بوو". وه‌ك ئاماژه‌یه‌ك بۆ ئه‌وه‌ی عێراق‌و ئێران‌و توركیا له‌سه‌ر ئه‌و هێرشه رێككه‌وتوون.\nته‌نانه‌ت هه‌ر رۆژی هێرشه‌كان فه‌رمانده‌یی گشتی هێزی پێشمه‌رگه‌ی كوردستان به‌یاننامه‌یه‌كی ده‌ركردو بۆ یه‌كه‌مجار به‌روونی ره‌وانی ناوی لایه‌نی ئێرانی هێنا كاتێك نوسیبووی "حه‌شدی شه‌عبی سه‌ر به‌سوپای پاسدارانی ئێرانی به‌فه‌رمانده‌یی ئیقبالپور‌و به‌هاوكاری هێزه‌كانی عێراق" هێرشه‌كه‌یان ئه‌نجامداوه‌و هه‌ندێ به‌رپرسی پێشمه‌رگه‌شی تۆمه‌تباركرد به‌وه‌ی "خیانه‌ت"یان كردووه.\nئێواره‌ی هه‌مان رۆژ جه‌عفه‌ر شێخ مسته‌فا فه‌رمانده‌ی هێزه‌كانی (70)ی پێشمه‌رگه رایگه‌یاند كشانه‌وه‌ی پێشمه‌رگه به‌فه‌رمانی راسته‌وخۆی ئه‌و بووه وتی "بۆ ئه‌وه‌ی گیانی پێشمه‌رگه‌كان بپارێزم ئه‌و كاره‌م كردووه‌و هه‌موو به‌رپرسیارێتییه‌كیش له‌ئه‌ستۆ ده‌گرم".\nتا پاشنیوه‌ڕۆی هه‌مان رۆژ به‌بێ هیچ زه‌حمه‌تییه‌ك سوپاو حه‌شدی شه‌عبی هه‌موو كه‌ركوكیان گرته ده‌ست‌و ئاماری زیانه‌كانی پێشمه‌رگه‌ش به‌م شێوه‌یه بڵاوكرایه‌وه "32 شه‌هیدو 100 بریندارو 17 بێسه‌روشوێن له‌به‌رامبه‌ر كوژرانی 11 چه‌كداری حه‌شدو برینداربوونی 29 چه‌كداری دیكه‌یان".\nله‌و هێرشه‌دا جگه له‌گرتنه ده‌ستی هه‌موو كه‌ركوك، سوپا فرۆكه‌خانه‌و سه‌ربازگه‌كان‌و هه‌موو ئه‌و كێڵگه نه‌وتیانه‌ی گرته‌وه ده‌ست كه به‌ده‌ست پێشمه‌رگه‌وه بوون.\nكه‌ركوك له‌به‌رده‌م ترسی ناكۆكی نه‌ته‌وه‌ییدا\nله‌گه‌ڵ كشانه‌وه‌ی پێشمه‌رگه، خه‌ڵكه كورده‌كه‌ی شاره‌كه به‌شی هه‌ره زۆریان به‌ره‌و شاره‌كانی هه‌ولێرو سلێمانی كه‌وتنه رێ، كه ئه‌مه‌ش گه‌وره‌ترین شه‌پۆلی ئاواره‌بوونی خه‌ڵكی شاره‌كه‌یه له‌دوای كۆڕه‌وی ساڵی 1991ه‌وه.\nرێگه‌ی نێوان كه‌ركوك هه‌ولێر، كه‌ركوك سلێمانی، به‌ئۆتۆمبێل ته‌نیا یه‌ك كاتژمێره، به‌ڵام ئه‌و رۆژه به‌هۆی قه‌ره‌باڵغییه‌وه خه‌ڵكی به‌نزكه‌ی نۆ كاتژمێر له‌كه‌ركوكه‌وه ده‌گه‌یشتنه ئه‌و دوو شاره.\nئازاد حه‌مه‌ده‌مین (37 ساڵ) هاوڵاتیه‌كی شاری كه‌ركوكه‌و دوكانی جوانكاری ئۆتۆمبێلی هه‌یه له‌شاره‌كه‌دا‌و یه‌كێك بوو له‌و كه‌سانه‌ی كه‌ركوكی جێهێشت به"نیقاش"ی وت "له‌كاتی هاتنی داعش هه‌رچه‌نده ترس له‌سه‌ر شاره‌كه هه‌بوو، به‌ڵام به‌رده‌وام هه‌نگاوی روونی كوردمان ده‌بینی كه به‌ره‌و ئاینده‌یه‌كی گه‌ش هه‌نگاو ده‌نێت، به‌ڵام ئه‌مجاره كه پێشمه‌رگه شكاو به‌رپرسه‌كانی شاره‌كه شكستی خۆیان راگه‌یاندو كه‌ركوكیان به‌جێ هێشت ئێمه‌ش شاره‌كه‌مان چۆڵكرد".\nئازاد وتیشی "ناتوانین بگه‌رێنه‌وه بۆ شاره‌كه‌ی خۆمان، چونكه ده‌نگۆی ئه‌وه هه‌یه ئه‌وانه‌ی ده‌نگیان بۆ به‌ڵێی راپرسی داوه له‌گه‌ڵ ئه‌وانه‌ی سه‌ر به‌ده‌زگا ئه‌منییه‌كان بوون سزا ده‌درێن‌و سوكایه‌تیان پێده‌كرێت".\nبۆ رۆژی دواتر به‌شێك له‌خه‌ڵكی شاره‌كه ورده ورده گه‌ڕانه‌وه سه‌ر ماڵی خۆیان‌و هه‌ندێ له‌وانه‌ی كه گه‌ڕانه‌وه ده‌ڵێن هیچ كرده‌وه‌یه‌كی خراپیان له‌سوپاو حه‌شدی شه‌عبی نه‌بینیوه‌و رێزی خه‌ڵكی شاره‌كه‌یان گرتووه، به‌ڵام ئه‌وانه‌ی مابوونه‌وه تیایاندایه ده‌ڵێ چه‌كدارانی حه‌شدو سوپا سوكایه‌تیان به‌خه‌ڵك كردووه.\nئێواره‌ی رۆژی چوارشه‌ممه‌ش دیسانه‌وه خه‌ڵكێكی زۆر شاره‌كه‌یان جێهێشته‌وه پاش ئه‌وه‌ی ده‌نگۆی ئه‌وه بڵاوبووه‌وه كه حه‌شدی شه‌عبی هه‌ڵده‌كوتێته سه‌ر ماڵی هاوڵاتیان‌و ئازاریان ده‌دات.\nله20ی ئازاری ئه‌مساڵ كاتێك ئه‌نجومه‌نی پارێزگاو پارێزگاری كه‌ركوك بڕیاریاندا ئاڵای كوردستان له‌سه‌ر دام‌و ده‌زگاكان هه‌ڵبكه‌ن، زۆربه‌ی خه‌ڵكه عه‌ره‌ب‌و توركمانه‌كه‌ی شاره‌كه‌یان توڕه‌كرد، كه 25ی ئه‌یلولی ئه‌مساڵیش پرۆسه‌ی ریفراندۆم له‌كه‌ركوكدا به‌ڕێوه‌چوو، هێنده‌ی تر نیگه‌رانیان ده‌ربڕی، بۆیه مه‌زه‌نده ده‌كرا له‌گه‌ڵ هاتنی سوپاو حه‌شد ئه‌وانیش كاردانه‌وه‌یان ده‌بێت.\nدوای ئه‌وه‌ی سوپاو حه‌شد شاره‌كه‌یان كۆنترۆڵكرد، ژماره‌یه‌كی به‌رچاو له‌عه‌ره‌ب‌و توركمانه‌كانی شاره‌كه كه‌وتنه ئاهه‌نگ گێڕان‌و دڵخۆشی خۆیان ده‌ربڕی‌و سوپاو به‌شێك له‌خه‌ڵكی شاره‌كه ئاڵای كوردستانیان له‌ناو دام‌و ده‌زگاكان‌و شه‌قامه گشتییه‌كان هێنایه خواره‌وه.\nڤیدیۆی هێنانه خواره‌وه‌ی ئاڵای كوردستان له‌ناو ئه‌نجومه‌نی پارێزگای كه‌ركوك\nئه‌رشه‌د ساڵحی سه‌رۆكی به‌ره‌ی توركمانی عێراق له‌مڕووه‌وه به"نیقاش"ی وت "هاوڵاتیانی توركمان‌و عه‌ره‌ب مافی خۆیانه ئاهه‌نگ بگێرن، چونكه ده‌سه‌ڵاتی ئیداری‌و ئه‌منی به‌شێوه‌ی تاكڕه‌وی له‌لایه‌ن به‌رپرسه كورده‌كان به‌رێوه‌ده‌چوو، ئه‌مه جگه له‌وه‌ی ژیانی سه‌ركرده‌كانی ئێمه پارێزراو نه‌بوو چه‌ندین سه‌ركرده‌مان له‌دوای شه‌ڕی داعش تیرۆری سیاسی كران".\nبه‌ڵام ساڵحی دژی ئه‌وه بوو هیچ سزایه‌كی هاوڵاتیانی كورد بدرێت وتی "دژی هه‌ر كاردانه‌وه‌یه‌كین كه به‌رامبه‌ر كورد ئه‌نجام بدرێت".\nبه‌هه‌مان شێوه ئه‌و هێزه نوێیانه‌ش كه هاتبوونه ناو شاره‌كه گه‌ره‌نتی سه‌لامه‌تی گیانی خه‌ڵكیان ده‌داو داوای گه‌ڕانه‌وه‌یان لێده‌كردن.\nلیوا عه‌لی فازڵ، فه‌رمانده‌ی ئۆپه‌راسیۆنه‌كانی خۆرهه‌ڵاتی دیجله به"نیقاش"ی وت "له‌یه‌كه‌م رۆژی ئه‌نجامدانی ئۆپه‌راسیۆنه‌كه‌مان ته‌نیا هاتبووین فه‌رمانی فه‌رمانده‌ی هێزه چه‌كداره‌كانی عێراق جێبه‌جێ بكه‌ین كه ئه‌ویش گه‌ڕانه‌وه‌ی ده‌سه‌ڵاتی ناوه‌ندی‌و جێگیربوونی هێزه‌كانمان له‌چه‌ند شوێنێكی دیاریكراو نه‌ك ئه‌وه‌ی كه باسی ده‌كرێت بۆ كوشتن‌و ئه‌شكه‌نجه‌دانی هاوڵاتیانی كورد هاتبین".\nوتیشی "ئێمه له‌ناوشار نامێنینه‌وه‌و ته‌واوی ناوشاری كه‌ركوك راده‌ستی پۆلیسی پارێزگاكه ده‌كرێت".\nهه‌رچه‌نده له‌ناو كه‌ركوكدا چه‌ند كردارێكی ئازاردانی خه‌ڵك له‌لایه‌ن حه‌شدی شه‌عبییه‌وه به‌ڕێوه‌چوون‌و هه‌ندێ له‌دانیشتوانی شاره‌كه‌ش له‌تۆڕه كۆمه‌ڵایه‌تییه‌كان به‌بڵاوكردنه‌وه‌ی وێنه‌و ڤیدیۆ ئیستیفزازی دانیشتوانه كورده‌كه‌یان ده‌كرد، به‌ڵام ئه‌وه‌ی هه‌ستی پێده‌كرێت ئه‌م ره‌فتارانه ناكۆكی له‌ناو كوردو عه‌ره‌ب‌و توركمانی شاره‌كه‌دا دروست نه‌كردووه، ئه‌و كاته‌ی خه‌ڵكه كورده‌كه ئاواره بوون چه‌ندین كه‌س له‌دراوسێ عه‌ره‌ب‌و توركمانه‌كانیان به‌ته‌له‌فۆن په‌یوه‌ندییان پێوه كردبوون‌و له‌ئه‌حواڵیان پرسیبوون‌و پێیان راگه‌یاندبوون كه خه‌میان نه‌بێت ئه‌وان ئاگایان له‌ماڵ‌و حاڵه‌كه‌یان ده‌بێت، ته‌نانه‌ت له‌تۆڕه كۆمه‌ڵایه‌تییه‌كان چه‌ندین هه‌ڵمه‌ت راگه‌یه‌ندراوه بۆ یه‌كگرتووی خه‌ڵكی شاره‌كه.\nیه‌كێك له‌و وێنانه‌ی زۆرترین ده‌نگدانه‌وه‌ی هه‌بوو، وێنه‌ی هاوڵاتییه‌كی عه‌ره‌ب بوو كه له‌سه‌ر ده‌رگای ماڵێكی كورد ده‌نوسێت "هاتنه ژووره‌وه بۆ ماڵی برا كورده‌كه‌م قه‌ده‌غه‌یه، به‌فه‌رمانی برا ئاواره‌كه‌ی.. كوڕی حه‌ویجه".\nقوڵبوونه‌وه‌ی ناكۆكی هێزه كوردییه‌كان\nدوو هێزه سه‌ره‌كییه‌كانی كوردستان (پارتی دیموكرات‌و یه‌كێتی نیشتیمانی) كه هه‌ردوولا خاوه‌نی هێزی چه‌كدارن‌و به‌هاوبه‌شی ئه‌منییه‌تی كه‌ركوكیان به‌ڕێوه‌ده‌برد، ئه‌م رووداوه‌یان به‌رده‌رفه‌ت زانی بۆ ئه‌وه‌ی خه‌تای چۆڵكردنی كه‌ركوك بخه‌نه ئه‌ستۆی یه‌كتری.\nهه‌ر له‌به‌ره‌به‌یانی ئه‌و رۆژه‌وه هه‌ردوولا ماشێنی میدیاییان خسته كار دژی یه‌ك‌و لایه‌نگرانیشیان له‌تۆڕه كۆمه‌ڵایه‌تییه‌كان دژی یه‌كتر په‌یامیان بڵاوده‌كرده‌وه.\nكه‌ناڵه‌كانی سه‌ر به‌پارتی دیموكراتی كوردستان (رووداو – كوردستان 24) به‌ئاشكرا رایانگه‌یاند كه یه‌كێتی له‌گه‌ڵ ئێران رێككه‌وتووه‌و كه‌ركوكی چۆڵكردووه‌و (پاڤێڵ)ی كوڕی جه‌لال تاڵه‌بانیان تۆمه‌تبار كرد به‌وه‌ی رێكه‌وتنی له‌گه‌ڵ قاسم سلێمانی فه‌رمانده‌ی فه‌یله‌قی قودسی سوپای پاسداران ئه‌نجامداوه.\nله‌به‌رامبه‌ردا كه‌ناڵی (كوردسات)ی سه‌ر به‌یه‌كێتی نیشتیمانی هێرشی توندی كرده سه‌ر پارتی‌و رایگه‌یاند "ئه‌گه‌ر كه‌ركوك به‌ڕێكه‌وتن چۆڵكراوه، ئه‌ی بۆچی پارتی شنگال‌و مه‌خموری بێ ته‌قه داوه‌ته ده‌ست حه‌شدی شه‌عبی؟" ته‌نانه‌ت چه‌ند به‌رپرسێكی یه‌كێتی له‌و كه‌ناڵه‌وه به‌ئاشكرا داوای ده‌ست له‌كاركێشانه‌وه‌ی بارزانیان كرد.\nسێشه‌ممه‌ی رابردووش مه‌سعود بارزانی سه‌رۆكی هه‌رێم له‌یه‌كه‌م كاردانه‌وه‌یدا له‌به‌یاننامه‌یه‌كدا دیسان به‌ناڕاسته‌وخۆ خه‌تاكه‌ی خسته ئه‌ستۆی به‌رپرسانی یه‌كێتی‌و تیایدا هاتبوو "ئه‌وه‌ی له‌كه‌ركوك روویدا بڕیاری تاكلایه‌نه‌ی چه‌ند كه‌سێك بوو له‌نێو حیزبێكی دیاریكراودا" بێ ئه‌وه‌ی ناویان بهێنێت.\nله‌به‌رامبه‌ریشدا چه‌ند فه‌رمانده‌یه‌كی سه‌ربازی یه‌كێتی رایانگه‌یاند فه‌رمانی كشانه‌وه بارزانی خۆی ده‌ریكردووه‌و ئێستا خۆی لێ بێبه‌ری ده‌كات.\nهه‌رچی خه‌ڵكی كوردستانیشه له‌تۆڕه كۆمه‌ڵایه‌تییه‌كانه‌وه نیگه‌رانییه‌كی قوڵ ده‌رده‌بڕێ دژی هه‌ردوو هێزه سیاسییه‌كه‌ی كوردستان‌و ئه‌وانه‌ی "بێ بیركردنه‌وه بڕیاری ریفراندۆمیان داوه"، ژماره‌یه‌ك چالاكوانیش له‌تۆڕه كۆمه‌ڵایه‌تییه‌كان هه‌ڵمه‌تێكی به‌رفراوانیان راگه‌یاندووه به‌ناوی به‌سه (#BASA)و تیایدا داوا ده‌كه‌ن به‌رپرسانی كوردستان ده‌ست له‌كار بكێشنه‌وه.\nئه‌وانه‌شی كوڕه‌كانیان له‌و شه‌ڕه‌دا كوژراوه ئێجگار توڕه‌ن، دایكی یه‌كێك له‌كوژراوه‌كان له‌پرسه‌ی كوڕه‌كه‌یدا ده‌گریاو ده‌یوت "ئه‌گه‌ر رێككه‌وتوون بۆچی جه‌رگی ئێمه‌تان سوتاند؟".\nئه‌وه‌ی روونه جارێكی تر كه‌ركوك ناگه‌ڕێته‌وه دۆخی جارانی، ئێستا باس له‌وه ده‌كرێت كه كه‌ركوك له‌به‌رده‌م سێ بژارده‌دایه، یان ئه‌وه‌تا به‌ته‌واوی ده‌كه‌وێته ده‌ست به‌غدا، یاخود پێشمه‌رگه به‌زه‌بری هێز وه‌ریده‌گرێته‌وه، كه ئه‌مه‌یان زه‌حمه‌ته، یاخود به‌چاودێرییه‌كی نێوده‌وڵه‌تی هه‌ردوو لایه‌نی كوردی‌و عێراقی له‌سه‌ر ئیداره‌یه‌كی هاوبه‌ش رێكده‌كه‌ون كه ئه‌م بژارده‌یه له‌وانی تر به‌هێزتره.\nئه‌م چه‌ند رۆژه كه‌ركوك له‌بارێكی كشومتدایه‌و هه‌موو خه‌ڵكه‌كه‌ی چاوه‌ڕێ ده‌كه‌ن بزانن چی ده‌گوزه‌رێ، بێ ئه‌وه‌ی به‌رچاویان روون بێت. قسه له‌سه‌ر ئه‌وه‌یه كه رێكه‌وتن كراوه بۆ ئه‌وه‌ی حه‌شدی شه‌عبی‌و سوپا بچنه ده‌ره‌وه‌ی شاره‌كه، بڵاوبوونه‌وه‌ی ئه‌م هه‌واڵه‌ش بۆ خه‌ڵكی شاره‌كه دڵخۆشكه‌ش بوو، بووه هۆی ئه‌وه‌ی شه‌وی رابردوو ئاهه‌نگ گێڕان له‌ناوچه كوردییه‌كان ده‌ست پێبكات.\nئه‌وه‌ی روویدا هه‌رچییه‌ك بووبێت ئه‌گه‌ر به‌رێكه‌وتن بێت یاخود به‌شه‌ڕ، سه‌ره‌نجام قوربانییه‌كانی ئه‌وانه بوون كه ئاگاداری سه‌ودا ژێر به‌ژێره‌كه نه‌بوون.\nعه‌مید عه‌زیز عه‌بدوڵا فه‌رمانده‌ی فه‌وجی چواری لیوای 102ی پێشمه‌رگه كه رۆژی هه‌ینی رابردوو قسه‌ی بۆ "نیقاش" كردو نیگه‌رانی خۆی ده‌ربڕی له‌سوتاندنی ئاڵای كوردستان، یه‌كێك بوو له‌و كه‌سانه‌ی له‌شه‌ڕه‌كه‌ی كه‌ركوكدا شه‌هیدبوو، ره‌نگه عه‌بدوڵا تا ساتی شه‌هیدبوونی نه‌یزانیبێت چیرۆكه راسته‌قینه‌كه چییه.


لێژنەی پەیوەندیەكان و رەوەندی كوردستانی بە مەبەستی بەدواداچوون بۆ دوو یاداشت کە بە ئیمزای چەند کوردێکی رۆژهەڵاتی دانیشتووی کۆیە ئاڕاستەی پەرلەمانی کورستان کرابوو، سەردانی بارەگای هەردوو حیزبی دیموكراتی كوردستانی ئێران و حیزبی دیموكراتی كوردستان- یان کرد.\nرۆژی ٢٤/٥/٢٠١٥ لە کۆیە لە دوو دانیشتی جیاوازدا بۆ ئاگاداربوون لە رەوشی ژیانی كوردانی رۆژهەڵات و پشتیوانی پەرلەمانی كوردستان بۆ چارەسەركردنی كێشەوگرفتەكانیان بە پێی یاسا، چەند بۆچوونێک لە نێوان لێژنەی پەیوەندیەكان و رەوەندی كوردستانی و هەردوو حیزبی دیموكراتی كوردستانی ئێران و حیزبی دیموكراتی كوردستان ئاڵوگۆڕکرا، هەر لە میانی دانیشتنەکاندا لیژنەی ناوبراو لە زمانی بەرپرسانی هەردوو حزبەکە گوێیان لە ئاریشە و کێشەکانی ئەو هاوڵاتیانەی کە لە رۆژهەڵاتی کوردستانەوە ئاوارەی باشوری کوردستان بوون ئاگادار بوو، وەفدەکەی پەرلەمانی کوردستانیش پەیمانیان پێدان هەر کێشەیەک ئەگەر لەباری یاساییەوە گرفت نەبێت داوا لە حکومەت بکەن چارەسەریان بکات و ئەو کێشانەش کە یاسا رێگرە بەرامبەریان بە هاوکاری ئەندامانی تری پەرلەمانی کوردستان و ئەندامانی کورد لە ئەنجومەنی نوێنەرانی عیراق هەوڵبدرێت چارەسەریان بۆ بدۆزرێتەوە.\nهەروەها لیژنەکە نیگەرانی خۆی پێراگەیاندن سەبارەت بەو رووداوە نەخوازراوەی كە لە نیوان حزبی دیموکراتی کوردستانی ئیران و پارتی کرێکارانی کوردستان روویدا داوایان لێكرا لەم قۆناخە گرنگ و هەستیارەی نەتەوەكەماندا هەردوولا زمانی گفتوگۆ و لێك تێگەیشتن بكەنە بنەما بۆ چارەسەری كێشەكانیان، هەموو هەوڵەكان بە ئاراستەی هێمن كردنەوە و بچوكردنەوەی كێشەكە بێت تا خەونی دوژمنانی گەلەكەمان نەیەتەدی.\nئەمە و هەمان رۆژ وەفدەکەی پەرلەمان سەردانی بەڕێوەبەرایەتی ئاسایشی رۆژهەڵاتی هەولێری لە کۆیە کرد، لە دانیشتنێکدا چەند پرس و رایەک ئاڵوگۆڕا کرا.


سەرۆكی پەرلەمان لەسەر هەڵاتنی پێشمەرگە لەشەنگال ڕونكردنەوە\nHidayat 25/05/2016 - 09:26 بڵاوکراوەتەوە لە هەواڵ/كوردستانی\nنوسینگەی ڕۆژنامەوانی سەرۆكی پەرلەمان ڕایدەگەیەنێت سایتی (rt) ی ڕوسی لێدوانێكی سەرۆكی پەرلەمانی شێواندووە گوایا هەڵاتنی پێشمەرگە هۆكار بووە بۆ كۆمەڵكوژی ئێزدیەكان.\nلە ڕونكردنەوەكەدا هاتووە" ڕای گشتی ئاگادار ئەكەینەوە كە ئەم هەواڵە سەرلەبەری شێوێندراوە و، سەرۆكی پەرلەمان و پەرلەمانتاران چەند بەرپرسێكی حیزبی بە كەمتەرخەم ئەزانن لە پارێزگاری نەكردن لە شەنگال ، چەندین جاریش پێداگرییان كردوە كە پێویستە لێپێچینەوەی یاساییان لەگەڵ بكرێت".\nهەروەك هاتووە" بە پێچەوانەی ئەمانەوە ژمارەیەك پێشمەرگەی قارەمان بە هاوكاریی شەڕڤانان، بونە هۆی ڕزگاركردنی گیانی هەزاران هاوڵاتیی دانیشتوی شەنگال لە چیای شەنگال. قارەمانیەكانی هێزی پێشمەرگەی قارەمان و گیانفیدایی شەهیدە نەمرەكان، مایەی سەربەرزیی گەلەكەمانن لە هەمو جیهان".\nڕونكردنەوەیەكی پێویست لە نوسینگەی ڕۆژنامەوانیی سەرۆكی پەرلەمان سەبارەت بە هەواڵێكی شێوێندراو\nسایتی (RT) لە زاری سەرچاوەیەكی ترەوە بە ناوی (سبوتنیك)، هەواڵێكی بڵاو كردۆتەوە كە گوایا سەرۆكی پەرلەمان ئاماژەی بەوە داوە كە هەڵاتنی پێشمەرگە هۆكار بوە بۆ كۆمەڵكوژیی خوشك و برایانی كوردی ئێزیدیمان. لێرەوە ڕای گشتی ئاگادار ئەكەینەوە كە ئەم هەواڵە سەرلەبەری شێوێندراوە و، سەرۆكی پەرلەمان و پەرلەمانتاران چەند بەرپرسێكی حیزبی بە كەمتەرخەم ئەزانن لە پارێزگاری نەكردن لە شەنگال ، چەندین جاریش پێداگرییان كردوە كە پێویستە لێپێچینەوەی یاساییان لەگەڵ بكرێت.\nبە پێچەوانەی ئەمانەوە ژمارەیەك پێشمەرگەی قارەمان بە هاوكاریی شەڕڤانان، بونە هۆی ڕزگاركردنی گیانی هەزاران هاوڵاتیی دانیشتوی شەنگال لە چیای شەنگال. قارەمانیەكانی هێزی پێشمەرگەی قارەمان و گیانفیدایی شەهیدە نەمرەكان، مایەی سەربەرزیی گەلەكەمانن لە هەمو جیهان.\nهەروەها لە هەواڵەكەدا وا هاتوە كە پێشمەرگە سەر بە (سەرۆكی ئێستای هەرێمە). ئەمە لە كاتێكدایە كە هەموان ئاگادارن لە دوای ١٩ی ئابی ساڵی ڕابردوەوە، سەرۆكی پەرلەمان ڕایگەیاند كە شەرعیەتی سەرۆكایەتیی هەرێم بە پێی یاسا كۆتایی هاتوە.\nنوسینگەی ڕۆژنامەوانیی سەرۆكی پەرلەمان


ئەمریکا بنکەیەکی ڕاهێنانی بەرەنگاربوونەوەی تێرۆر لە ئۆردن دەکاتەوە\n15:47 نێچیرڤان بارزانی سەرۆکى هەرێمى کوردستان لەگەڵ باڵیۆزى هێندووستان کۆبووەوە\n15:38 لیژنه‌ى باڵاى ڕووبه‌ڕووبوونه‌وه‌ى كۆرۆنا چه‌ند بڕیارێكی گرینگی ڕاگەیاند\n15:15 سەنتەری ڕووبەڕووبوونەوەی تووندوتیژی دژ بە ئافرەتان کرایەوە\n14:48 نێچیرڤان بارزانی سەرۆکى هەرێمى کوردستان پێشوازى لە باڵیۆزى کەنەدا کرد\nبنکەیەکی سەربازی مەشقپێکردن بۆ بەرەنگاربوونەوەی تیرۆر لەلایەن ئەمریکاوە لە ئوردن دەکرێتەوە.\nبەپێی هەواڵێکی ئاژانسی ئانادۆڵو-ی تورکی کە لە بەیاننامەیەکی وەزارەتی دەرەوەی ئەمریکا وەریگرتووە، بنکەیەکی مەشقپێکردن بۆ رووبەرووبوونەوەی تیرۆر لە ئوردن لەلایەن ئەمریکاوە دەکرێتەوە.\nهاوکات لە هەواڵەکەدا ئاماژە بەوە دراوە کە مایکل ئیڤانۆڤ، یاریدەدەری وەزیری دەرەوەی ئەمریکا بۆ کاروباری ئاسایشی دیپلۆماسیی مایکل ئیڤانۆڤ و میر راشد، ئەندامی خێزانی شاهانەی ئۆردن لە مەراسیمەکەدا ئامادەبووە.\nلەلایەکی دیکەوە ڕاگەیەندراوەکە بنکەکە لە لایەن وەزارەتی دەرەوەی ئەمریکا سەرپەرشتی دەکرێت و تێیدا هاتووە “بەرنامەکە کار دەکات بۆ بەرەنگاربوونەی تیرۆر لە رێگەی راهێنەری زیاتر لە بنکەکە کە بنکەیەکی فراوانە بۆ مەشقپێکردنی هێزەکان”.\nلە بەیاننامەکەدا ئاماژە بەوەشکراوە کە کارکردن لەنێوان ئوردن و بەرنامەی وەزارەتی دەرەوە بۆ بەرەنگاربوونەوەی تیرۆر ماوەی ٣٠ ساڵە بەردەوامە. هاوکات ڕاشگەیندراوە کە ئۆردن بووەتە ناوەندی بنکەی مەشقپێکردن لە ناوچەکەدا.\nجێی ئاماژەیە بەرنامەی هاوکاری بۆ بەرەنگاربوونەوەی تیرۆر کە ساڵی ١٩٨٤ لە لایەن وەزارەتی دەرەوەی ئەمریکاوە ڕاگەیەنراوە، یەکێکە لە بەرنامەکانی مەشقپێکردنی ئەمریکایە لەو بوارەدا.\nسەنتەری ڕووبەڕووبوونەوەی تووندوتیژی دژ بە ئافرەتان کرایەوە\nنێچیرڤان بارزانی سەرۆکى هەرێمى کوردستان پێشوازى لە باڵیۆزى کەنەدا کرد\nنێچیرڤان بارزانی سەرۆکى هەرێمى کوردستان پێشوازى لە کونسوولى ئوردن کرد


فەیسبوك سیاسەتەكانی دەگۆڕێت – تۆڕی میدیایی خەڵک\nفەیسبوك سیاسەتەكانی دەگۆڕێت\n2020/09/02 - 4:15 PM\nتۆڕی (فەیسبوك) سیاسەت و مەرجەكانی خزمەتگوزاریی تایبەت بە خۆی دەگۆڕێت، ئەمەش وەك خۆلادان لە سكاڵا دادوەرییەكان.\nبەپێی ڕاپۆرتێك كە لە ماڵپەڕی (تایمز نیوز ناو)-ەوە بڵاوكراوەتەوە”مەرجەكانى خزمەتگوزاریى نوێی (فەیسبوك)، دەتوانن ڕێگە بە تۆڕەكە بدەن، سنورداركردن یان لابردنی گەیشتن بە ناوەڕۆك، بەكاربهێنێت”.\nوابڕیارە مەرجە نوێیەكانی (فەیسبوك) لە 10ی تشرینی یەكەمی 2020 بخرێنە بواری جێبەجێكردنەوە.\nچاوەڕوان دەكرێت لەڕێی ئەو گۆڕانكارییانە لە سیاسەتەكانی (فەیسبوك)، خۆلادان یان كەمكردنەوەی ڕێكارە یاساییەكان یان كاریگەریى ڕێكخستنەوە لەسەر (فەیسبوك) كەمبكەنەوە، بە تایبەت كە لە وڵاتانی وەك هیندستان و بەریتانیا و ئەڵمانیا و فەرەنسا و بەرازیل، ڕووبەڕووی سكاڵای دادوەریی بۆتەوە.\nبەوێنە، لە كەركوك پیاوێك هەوڵدەدات لە بەرزترین باڵەخانەوە خۆی بخاتەخوارەوە\nهەڕەشەی لێسەندنەوەی متمانە لە سەرۆك و جێگری سەرۆكی حكومەتی هەرێم دەكرێت\nڤیدیۆ..پیرەژنێكی 87 ساڵە بەشێوەیەكی جیاواز دەردەكەوێت\n2021/01/10 - 1:58 PM\nKia Motors Corporation لۆگۆی نوێی کۆمپانیا و دروشمی براندی جیهانی ئاشکرا کرد ، کە نیشانەی گۆڕینە بوێرەکەی کۆمپانیاکەیە و بە ئامانجێکە نوێ و سەردەم.\nلۆگۆی نوێ گوزارشت لە خواستەکانی کیا دەکات بۆ دامەزراندنی پێگەی سەرکردایەتی لەپیشەسازی گواستنەوەی دوارۆژ ،بەنوێکردنەوەی نزیکەی هەموو ڕووە بازرگانییەکەی.\nلۆگۆکە هێمایە بۆ ئامانجی مۆرکی نوێی کیا و ئەو بەهایانەی کە بەڵێن دەدات لەڕێگەی بەرهەم و خزمەتگوزاریەکانی داهاتوو پێشکەش بەکڕیاران بکات و ئەو ئەزموونانەی کە ئەم توانایانە هەیانە، کیا بەڵێنی براندەکەی مۆر دەکات بە پەرەپێدانی لۆگۆیە نوێیەکەی بۆ ئەوەی لە واژۆیەکی دەستنووس بچێت بە هێڵێکی ڕیتمی ، نەشکاوی لۆگۆکە پابەندبوونی کیا دەگەیەنێت بۆ ئیلهامکردنی خەڵک ، لە کاتێکدا کە هاوسێییەکەی متمانە بە خۆ کردن نیشان دەدات .\nئاماژە بەرزەکانی لۆگۆیەکە ، ئارەزووی بەرزبونەوەی کیا بۆ براندەکە بەرجەستە دەکات وە لەوە گرنگتر ئەوەی پێشکەشی کڕیارەکان دەکات .\nهۆ سانگ سۆنگ، سەرۆک و بەڕێوەبەری کۆمپانیای کیا، وتی:”لۆگۆی نوێی کیا گوزارشت لە پابەندبوونی کۆمپانیاکە دەکات بە بوون بە ئایکۆنێک بۆ گۆڕانکاری و داهێنان”،: پیشەسازی ئۆتۆمۆبیلەکان بە ماوەیەکی خێرای گۆڕانکاریدا تێپەڕ دەبێت، کیا بە شێوەیەکی چالاک دەگوزەرێت و خۆی لەگەڵ ئەم گۆڕانکاریانە دەگونجێنێت لۆگۆی نوێمان گوزارشت لە خواستی ئێمە دەکات بۆ ئەوەی زیاتر بە کڕیارەکان ببەخشن لە کاتێکدا کە جوڵەیان پێویستی بە گەشەسەندن هەیە، هەروەها بۆ کارمەندەکانمان بۆ ئەو بەرەنگاریانەی کە لە پیشەسازیەکی خێرادا رووبەرووی دەبنەوە”\nلۆگۆ نوێیەکە لەکاتی نمایشکردنی پێوانەیی پیرۆتەکنیکی ئاسمانی سەرووی ئینچیۆنی کۆریا دا ئاشکرا کرا لە ڕووداوەکەدا 303 پایرۆدرۆن بینرا کە سەدان یاری ئاگرینیان لە نمایشێکی هونەریی هاوکاتدا دەستپێکرد، سەرەتایەکی نوێی کیایان داگیرساند و ئاهەنگیان گێڕا بەر ئەم کۆمەڵە ڕیکۆردە نوێیەی جیهانی گینیس بۆ Most unmanned aerial vehicles (UAVs) کە لە یەک کاتدا یاری ئاگرین دەست پێ دەکەن’ نمایشی سەرسوڕهێنەر لە کەناڵی کیا یوتیوب جیهانی دا دەبینرێت: https://youtu.be/s61_IsjqLzc\nئامانج و ستراتیژییەکی نوێی براند لە 15 ی کانوونی دووەم ئاشکرا بکرێت\nجگە لە لۆگۆیەکی نوێ، کیا دروشمی نوێی براندە جیهانیەکەی خۆی ئاشکرا کرد، ‘Movement that inspires’وردەکاریی لەسەر ستراتیژی نوێی براندە نوێیەکەی کیا ، لەوانە مەبەستی براند و فەلسەفە و هەروەها بەرنامە بۆ هێڵی بەرهەمی داهاتووی کیا ، لە ڕێگەی ڕووداوی ‘ New Kia Brand Showcase ‘ ەوە هاوبەش دەکرێت کە لە کاتژمێر 09 : 00 بە کاتی ستانداردی کۆری لە ڕۆژی هەینی 15 ی کانوونی دووەمی 2021 ( 01 : 00 CET ، 15 ی کانوونی دووەم / 16 : 00 PST ، 14 ی کانوونی دووەم ) بەڕێوە دەچێت . دەکرێت لە کەناڵی کیا گلۆباڵ یوتوب سەیری ئەم ڕووداوە بکرێت .\nهەڵکردنی لۆگۆی نوێ دوای ڕاگەیاندنی ستراتیژی بازرگانی درێژخایەنی ” پلان س ” ی کیا لە ساڵی 2020 دا هاتووە . لە ژێر پلانی ئێس ، کیا ، لە نێو ئامانجی تردا ، ئارازووی ئەوەی هەیە کە لە بازاڕی جیهانی ئۆتۆمبێلدا پۆستی پێشەنگ وەربگرێت . ئەمەش گرنگی بە بەجەماوەریکردنی ئۆتۆمبیلی کارەبایی و ناساندنی خزمەتگوزاری نوێی فراوان لەجوڵەی ئۆتۆمبێل ، کە بۆ دابینکردنی پێداویستی و ئاسوودەیی تاک و بازاڕی ناوخۆ دانراوە .\nکۆمپانیای کیا مۆتۆرس\nکۆمپانیای کیا مۆتۆرس (www.kia.com) دابینکەری ئەزموونی درووستدردنی ئۆتۆمبێلی جیهانییە کە ئارەزووی ئیلهام کردنی کڕیاکانیەتی بە هۆی ئۆتۆمبێلەکانی، کیا لە ساڵی 1944 دامەزراوە، زیاتر لە 75 ساڵە لە پیشەسازی ‘گواستنەوە و گەیاندن (جوڵە)’ دایە لەگەڵ 52 هەزار کارمەند لەسەر ئاستی جیهان و ئامادەبوونی زیاتر لە 190 بازاڕ و کارگەی دروستکردنی ئۆتۆمبێل لە شەش وڵات، ئەمڕۆ کۆمپانیاکە نزیکەی سێ ملیۆن ئۆتۆمبێل لە ساڵێکدا دەفرۆشێت کیا پێشەنگی بەناوبانگبوونی ئۆتۆمبێلی کارەبایی و پاتری کارەبایی دەکات و گەشە بەمەودای خزمەتگوزارییەکانی دەدات و هانی ملیۆنان کەس دەدات لەسەرتاسەری جیهاندا بۆ دۆزینەوەی باشترین ڕێگەکانی گواستنەوە و گەیاندن.\n2021/01/08 - 9:00 PM\n“ڕێزگرتن لە تایبەتمەندی ئێوە لەنێو (DNA)ماندایە”.. ئەمە بەشێكە لە پێناسەی واتساپ بۆ سیاسەتی تایبەتمەندی كە دەیبەخشێتە بەكارهێنەرانی، بەڵام بۆ زۆێك ڕەنگە وانەبێت.\nبەپێی ماڵپەڕی (جادجست ناو)، واتساپ مەرجی نوێی پەیوەست بە سیاسەتی تایبەتمەندی نوێكردەوە كە ئەپەكەی ڕێكدەخات، لە چوار شەممەی ڕابردووشدا نامەیەكی بۆ بەكارهێنەران نارد و تێیدا ڕەزامەندی فەیسبوك و هاوبەشەكاتنی تێدایە بۆ كۆكردنەوەی زانیارییەكانی واتساپ، دوایین وادەی ڕەزامەندییەكەش لە 8ی مانگی شوباتی داهاتووە، بەپێچەوانەوە بەكارهێنەر ئەژمارەكەی لەدەستدەدات، ئەمەش وایكرد زۆرێك لە بەكارهێنەران، (واتساپ) بسڕنەوە و ڕوو لە ئەپەكانی تر بكەن.\nبەدوور لە كاردانەوەكان بەرانبەر بەو ڕاگەیاندنەی واتساپ، زانینی سروشتی گۆڕانكارییەكە و كاریگەریی و واتاكانی، ڕەنگە ببێتە مایەی باشتر تێگەیشتن لە چۆنیەتی مامەڵكردن لەگەڵیدا.\n(جادجست ناو) دەڵێت، نامەكان لە واتساپدا دەمێننەوە، بەو واتایەی نامە و وتوێژەكان پارێزراودەبن، لای بەكارهێنەرانیش ئەو نامەیە دەركەوتووە كە ئەبدەیتی بنەڕەتی دەكرێت و زانیاریی زیاتر لەبارەی خزمەتگوزارییەكانییەوە لەخۆدەگرێت، وێڕای چۆنیەتی چارەسەركردنی زانیارییەكانی بەكارهێنەران و سەیڤكردنی وتوێژەكان لەسەر فەیسبوك و شێوازی چالاكییە بازرگانییەكان و بەكارهێنانی خزمەتگوزارییەكانی تر، لەگەڵ زانیارییەكانی تایبەت بە چۆنیەتی بەشداریی لەگەڵ تۆڕە كۆمەڵایەتییەكان بۆ پێشكەشكردنی زانیاریییەكان لەڕێی یەكخستن لەڕێی بەرهەكانی كۆمپانیای (فەیسبوك).\n2021/01/08 - 3:15 PM\nناوەندی نیشتمانی ڕێنماییەكان بۆ ئاسایشی سیبریانی لە سعودیە، هۆشداریی دەدات لەبارەی بوونی مەترسییەكی لە لینكی “فایەر فركس Firefox” بۆ ئامێرەكانی ئەندرۆید و وFirefox، وFirefox ESR.\nبەپێی ناوەندی نیشتمانی ڕێنماییەكان بۆ ئاسایشی سیبریانی لە سعودیە، دەكرێت هێرشبەر كەلێنەكان بقۆزێتەوە و بەرنامە گڵاوەكان جێبەجێ بكات، جەختیشی لەسەر پێویستی ئەبدەیتكردنەوە كردۆتەوە.\nناوەندی نیشتمانی ڕێنماییەكان بۆ ئاسایشی سیبریانی لە سعودیە، خۆی وەك ناوەندێك دەناسێنێت كە كار بۆ پتەوكردنی ڕۆڵی وڵاتەكە دەكات لە بەرزكردنەوەی ئاستی هۆشیاریی بەرانبەر بە ئاسایشی سیبریانی.


نیوه‌ی خانمان دوای سێكس تووشی خه‌مباریی ده‌بن\n1644 جار بینراوە 8/3/2016 12:37 AM\nساڵی 150ی زایینی پزیشكی به‌نێوبانگی یۆنانی گالێن نوسیویه‌تی "هه‌موو گیانه‌وه‌رێك دوای ئه‌نجامدانی سێكس تووشی خه‌مباریی ده‌بێت، ژن و كه‌ڵه‌شێر نه‌بێت".\nبه‌ڵام توێژینه‌وه‌یه‌كی نوێ له‌گه‌ڵ بۆچوونی ئه‌و پزیشكه مێژووییه نییه و ده‌ریده‌خات خه‌مباریی دوای سێكس له ژنانیشدا هێنده ده‌گمه‌ن نییه.\nبه‌پێی توێژینه‌وه‌یه‌ك كه ئه‌م هه‌فته‌یه له جۆرناڵی زانستی "ته‌ندروستیی سێكسی" بڵاوبووه‌ته‌وه، 46%ی خانمانی به‌شداربووی توێژینه‌وه‌كه گوتوویانه لانیكه‌م جارێك له ژیانیاندا ئه‌و هه‌ستی خه‌مبارییه‌یان دوای سێكس بۆ درووستبووه.\nژماره‌ی به‌شداربووانی توێژینه‌وه‌كه 230 كه‌س بووه و 5% یان گوتوویانه له چوار هه‌فته‌ی رابردودا ئه‌و هه‌سته‌یان بۆ درووستبووه. توێژینه‌وه‌كه ده‌ڵێت درووستبوونی ئه‌و هه‌سته په‌یوه‌ندیی به ئاستی په‌یوه‌ندی و سۆزی نێوان خانمه‌كه و هاوبه‌شه سێكسییه‌كه‌یه‌وه نییه.\n10%ی خانمانیش به‌گشتی دوای ئه‌نجامدانی سێكس تووشی حاڵه‌تی "خه‌مباریی دوای سێكس" ده‌بن. ئه‌م حاڵه‌ته به‌وه جیاده‌كرێته‌وه كه خانمه‌كه خه‌مێكی كاتی دایده‌گرێت و ئاره‌زووی گریان ده‌كات.\nله توێژینه‌وه‌یه‌كی پێشووتری ئوسترالیدا كه له "جۆرناڵی نێوده‌وڵه‌تی تایبه‌ت به ته‌ندروستیی سێكسیی" بڵاوبووه‌ته‌وه، یه‌ك له سێی خانمان گوتوویانه دوای ئه‌نجامدانی سێكسێكی دڵخوازی خۆیشیان تووشی ئه‌و هه‌سته بوونه.\nتوێژه‌رانی په‌یمانگه‌ی ته‌كنۆلۆجی كوینزلاند گوتوویانه ره‌نگه درووستبوونی ئه‌و هه‌سته په‌یوه‌ندی به‌و گۆڕینه هۆرمۆنییه‌وه هه‌بێت كه راسته‌وخۆ دوای ئۆرگازم رووده‌دات، كه هه‌ندێكجار سه‌رئێشه‌شی لێده‌كه‌وێته‌وه.


ئەمریکا ڕێگە نادات کورد و دەوڵەتی سووریا ڕێککەون - Mehr News Agency\nAP ١٣٩٩ Ordibehesht ٢٧ ٠٨:٤٣\nNews Code 32405\nبە ڕاپۆرتی ئاژانسی هەواڵی مێهر، وەزارەتی بەرگری ئەمریکا ڕۆژی چوارشەممە ڕاپۆرتێکی چڕوپڕی سەبارەت بە دۆخی ڕۆژهەڵاتی ناڤین بەتایبەتی عێراق و سووریا بڵاو کردەوە و تێیدا دۆخی هێزەکانی ئەمریکا، دۆخی شەڕ دژی داعش لە عێراق و سووریا و ڕۆڵی ئەکتەرەکان لە ئەو دوو وڵاتە شی کردووەتەوە.\nلە بەشێک لە ئەو ڕاپۆرتە لەسەر دانوستانی نێوان کوردی سووریا و دەوڵەتی ناوەندی لە دیمەشقیش باس کراوە. بە پێی ئەو ڕاپۆرتە، وادیار نییە کە هێزەکانی سووریای دیمۆکراتیک بە ڕێبەرایەتی کوردەکان لە داهاتوویەکی نزیک بتوانن لەگەڵ دیمەشق لە سەر ناوچە کوردنشینەکانی سوریخ ڕێک بکەون چونکوو بە گوێرەی ڕاپۆرتی پێنتاگۆن، ئەمریکا سەبارەت بە نزیک بوونەوە بە دیمەشق و ڕێککەوتن لە گەڵ دەوڵەتی ناوەندی ئەو وڵاتە هۆشداریان داوە.\nپێنتاگۆن لە شرۆڤەی دژایەتی واشنتۆن لەگەڵ ڕێککەوتنی کوردەکان و دەوڵەتی سووریا وتوویە ئەمریکا نایەوێت کوردی سووریا لەسەر کێڵگە نەوتییەکانی دەیرەزوور کە لە کۆنترۆڵی ئەمریکان لەگەڵ دیمەشق دانوستان بکات چونکوو دەیەوێت لە سەرچاوە سروشتییەکانی ئەو وڵاتە وەکوو کارتێک لە چارەسەری قەیرانی سیاسی سووریا کەڵک وەربگرێت.\nپێنتاگۆن هەروەها هۆشداریی داوە کە ئەوە چی دیکە داعش نییە کە هەڕەشەیە لەسەر کوردەکان بەڵکوو ئەوا تورکیایە کە هەڕەشەیەکی جیدییە لەسەر بوونی کوردەکان.\nپێنتاگۆن هەروەها لە ئەو ڕاپۆرتەدا، ڕووسیا و دەوڵەتی سووریای بە توند کردنەوەی دژایەتییەکانی نێوان هۆزەکانی عەرەب و کورد تۆمەتبار کردووە.


پەنجشیر ناوچەیەكی سەخت لە وڵاتێكی ئاڵۆزدا – پەڕە 5 – Knwe.org\nسەرەکی » دۆسێ » پەنجشیر ناوچەیەكی سەخت لە وڵاتێكی ئاڵۆزداپەڕە 5\nتالیبان گەمارۆی كوڕەكەی ئەحمەد شا مەسعودی داوە و ئەویش بەنیازی بەرگرییە\nپەنجشیر ناوچەیەكی سەخت لە وڵاتێكی ئاڵۆزدا\nلە دوای 15ی ئابی 2021ەوە كە تەواوی ناوچە و هەرێم و كەرتەكانی ئەفغانستان لەلایەن چەكدارانی بزووتنەوەی تالیبانەوە كۆنترۆڵ كراونەتەوە، تەنها ناوچەیەك ماوەتەوە بەناوی (پەنجشیر) كە بە واتای (پێنج شێر) دێت.\nچیرۆكی ناوچەی پەنجشیر\nمیدیاكانی ئەفغانستان و جیهان بایەخێكی تایبەتی بە چیرۆكی ناوچەی پەنجشیر دەدەن، چونكە زیاتر لە هۆكارێك هەیە كە مانایەكی تایبەتی پێدەدات. هەم لەبەرئەوەی تەنها ناوچەیە تائێستا دژی تالیبان وەستاوە، هەمیش لەبەرئەوەی هێزی بەرەنگاریی لەلایەن كەسێكەوە فەرماندەیی دەكرێت كە كوڕی كەسێكە نموونەی بەرەنگارییە دژی یەكێتیی سۆڤێت و تالیبان و بەرلە هاتنی ئەمریكا بۆ ئەفغانستان لەساڵی 2001 لەلایەن تیرۆریستانی رێكخراوی قاعیدەوە تیرۆركرا.\nئەحمەد مەسعود، تەمەنی 34 ساڵە و كوڕی ئەحمەد شا مەسعود یەكێك لە سەركردە دێرینەكانی ئەو وڵاتەیە، ئێستا سەدان چەكداری ناوچەكەی لەخۆی كۆكردۆتەوە و پێشوازیشی لە سەدانی چەكداری تر كردووە كە پاشماوەی هێزە سەربازییە رەسمییەكانی حكومەتی پێشووی كابولن بە سەرۆكایەتی ئەشرەف غەنی، كە ئەو كاتەی تالیبان گەیشتە كابول، بەرگریی نەكرد و بە فڕۆكە هەڵات.\nبەرەی بەرگریی نیشتمانی\nئەحمەد مەسعودی كوڕی ئەحمەد شا مەسعود لە رووی سیاسییەوە قەوارەیەكی پێكهێناوە بەناوی بەرەی بەرگریی نیشتمانی ئەفغانستان (NRF)، تا ئێستا چەند جارێك كەوتوونەتە گفتوگۆ لەگەڵ نوێنەرانی بزووتنەوەی تالیبان بۆ رێكەوتن لەسەر پرسە سیاسییەكان، بە تایبەتی خۆبەدەستەوەدانی ناوچەی پەنجشیر، بەڵام ئەو گفتوگۆیانە ئەنجامێكی ئەوتۆیان نەبووە، چونكە (NRF) بەنیازی بەرگرییە لە پەنجشیر و تەنانەت باسی ئەوەش دەكەن كە دەیانەوێت ئەفغانستان لە ژێر چنگی تالیبان دەربهێننەوە.\nعەلی نەزەری بەرپرسی پەیوەندییەكانی بەرەی بەرگریی نیشتمانی (NRF) رایگەیاندووە: چەكدارەكانی (NRF) سەرقاڵی خۆسازدان و خۆ تەیاركردنن بۆ شەڕ و روبەڕوبوونەوەی چەكدارانی بزووتنەوەی تالیبان بە تایبەتی ئەگەر ئەو بزووتنەوەیە گفتوگۆ بە چارەسەر نەزانێت و بیەوێت بۆچوونەكانی بسەپێنێت.\nهیوایەك بۆ ئایندەی ئەو وڵاتە\nمیدیاكانی ئەمریكا بایەخێكی تایبەتی بە بەرەی بەرگریی نیشتمانی (NRF) دەدەن و ناڕاستەوخۆ پشتیوانیی لێدەكەن و بە هیوایەك بۆ ئایندەی ئەو وڵاتەی دادەنێن لە بەرەنگاربوونەوەی تالیبان.\nلەو چوارچێوەیەدا نەزەری بە میدیاكانی ئەمریكای وتووە: هەزاران كەس رێگەیان گرتۆتەبەر بۆ پەنجشیر و ئامادەیی بەرگرییان تێدایە، بە شێوەیەكی گشتی تائێستا 9 هەزار چەكدار لە پەنجشیر كۆبوونەتەوە.\nهاوشێوەی میدیاكانی ئەمریكا، میدیای وڵاتانی تری ئەوروپاش بایەخ بە بەرەی بەرگریی نیشتمانی (NRF) دەدەن و چەند جارێك لە رێگەی پەخشی راستەوخۆ و راپۆرتی رۆژنامەوانییەوە بانگەشەیان بۆ دەكەن. چەند جارێك ئاژانسی فرانس پرێس راپۆرتی لەو بارەیەوە بڵاوكردۆتەوە كە پاشان لە زۆربەی میدیاكانی وڵاتانی جیهان دووبارە بڵاوكراوەتەوە.\nچەك و جبەخانەی سەربازی\nبەپێی ئەو راپۆرتانە، هێزەكانی بەرەی بەرگریی نیشتمانی (NRF) ژمارەیەكی باش چەك و جبەخانەی سەربازییان لەبەردەستدایە، سەرچاوەی سەرەكیشی چەك و جبەخانەی پاشماوەی هێزەكانی حكومەتی پێشووی كابولە كە خۆیان رادەستی تالیبان نەكردووە و ئێستا لە پەنجشیر جێگیر بوون.\nزەبیحوڵڵا موجاهید وتەبێژی بزووتنەوەی تالیبان لە بارەی ناوچەی پەنجشیر و بەرەی بەرگریی نیشتمانی (NRF) رایگەیاندووە: دەمانەوێت كێشەكان بە گفتوگۆ و بەشێوەیەكی ئاشتییانە و بەبێ شەڕ چارەسەر بكەین و بۆ ئەو مەبەستەش لەهەموو لایەكەوە گەمارۆی ئەو ناوچەیەمان داوە.\nخاڵی بەهێزی پەنجشیر\nناوچەی پەنجشیری ئەفغانستان بە دووریی 65 كیلۆمەتر دەكەوێتە خۆرهەڵاتی كابولی پایتەختەوە و بچووكترین كەرت واتە دابەشبوونی ئیداریی ئەو وڵاتەیە، خاڵی بەهێزی سەختی و ئاڵۆزیی سروشتەكەیەتی كە بە درێژایی شەڕ و ناكۆكی و گرژیی و داگیركارییەكان ناوچەیەكی عاسی و زەحمەت بووە، تەنها رێگەیەكیش كە ئێستا بیبەستێتەوە بە دەرەوەی خۆیەوە، دەروازەیەكی بچووكە لە نێوان دوو شاخی بەرزدا كە پانییەكەی تەنها 6 مەترە، ئەوەش ئەوەندەی تر هێرش و كۆنترۆڵكردنی پەنجشیری زەحمەت و ئاڵۆزكردووە.\nبەپێی راپۆرتی ئاژانسی هەواڵی رۆیتەرز، پلانی سەركردەكانی بەرەی بەرگریی نیشتمانی (NRF) بۆ مانەوە و بەرگریكردن و سوودوەرگرتن لە سروشتی ناوچەی پەنجشیر، جۆرێك دڵنیایی داوەتە خەڵكی ناوچەكە.\nسیستمی لامەركەزی بۆ پەنجشیر\nئەگەر وردتر تەماشای دۆخەكە بكەین، تالیبان دەیەوێت هەژموون و دەسەڵاتی خۆی بەسەر پەنجشیریشدا بسەپێنێت، بۆ ئەو مەبەستەش گەمارۆی ناوچەكەی داوە و هەزاران چەكداریشی رەوانە كردووە، بەڵام بەرپرسانی بەرەی بەرگریی نیشتمانی (NRF) خۆ بەدەستەوەدان رەتدەكەنەوە و داوای دامەزراندنی سیستمێكی لامەركەزی بۆ پەنجشیر و تەواوی ئەفغانستان دەكەن.\nبەرپرسی پەیوەندییەكانی دەرەوەی بەرەی بەرگریی نیشتمانی (NRF) رایگەیاندووە، مەرجی گفتوگۆی ئاشتی لەگەڵ تالیبان، سیستمی لامەركەزییە كە عەدالەتی كۆمەڵایەتیی تێدا جێبەجێ بكرێت و یەكسانیی ژن و پیاو و مافی مرۆڤ و ئازادیی بۆ هەمووان دەستەبەر بكات.\nرووداوەكانی یەكەم دانیشتنی ئەنجومەنی نوێنەران\nکێشە لە هاوین و بڕان لە زستاندا\nهاووڵاتیان لەنێوان بێكاری و سامانێكی گەورەی داراییدا\n« پێشتر 1 … 3 4 5 6 7 … 28 دواتر »


سیناتۆرێکی ئەمریکایی داوا گەمارۆی زیاتر بۆسەر ئێران دەکات | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران سیناتۆرێکی ئەمریکایی داوا گەمارۆی زیاتر بۆسەر ئێران دەکات\nسیناتۆرێکی ئەمریکایی داوا گەمارۆی زیاتر بۆسەر ئێران دەکات\nلەدوای پرسی تاقیکردنەوەی مووشەکە دوورهاوێژەکانی ئێران و دژکردەوەی ئەمریکا و ئاڵمان و فەڕانسە و درێژ کردنەوەی دۆخی تایبەت لەسەر ئێران لە لای ئەمریکاوە و هەروەها دژکردەوەی ئیسراییل لەهەمبەر ئێران، ئەمجارە هێرشی سایبێری ئامریکا بۆسەر ئاوبەدنێکی ئەمریکا، دژکردەوەی لێکەوتەوە.\nچارلز شومر، سیناتۆری دێموکراتی ئەیالەتی نیوۆیۆرک، دۆینێ هەینی ٢١ی ڕەشەممە باسی لە هێرشی سایبێری ئێران بۆ سەر ئاوبەندێکی گچکە لە ناوچەی “بومێن ئونیۆ” لە قەراغ شاری نیۆیۆرک کرد و گوتی: ئەو هێرشە، هەڕەشە و وریاکردنەوەیەکی ئێران بوو بۆ ئەمریکا و بۆیەش پێویستە گەمارۆکان زیا دبکرێن.\nشومر هەروەها گوتی: ئێرانیەکان دەیانویست چ بکەن؟ ئەوان تەنیا ویستیان هەڕەشە لە ئەمریکا بکەن و بڵێن کە دەتوانن ببنە هەڕەشە لەسەری و خەساری گەورە لە پێکهاتە بنەڕەتییەکانی ئەو وڵاتە بدەن و ببنە هەڕەشە بۆ سەر گیان و ماڵی هاووڵاتییانی ئەمریکا.\nئەو سێناتۆرە ئەمریکاییە هەروەها گوتیشی کە بڕیارە سکاڵانامەیەک لەو پێوەندییەدا لە مانگی داهاتووی زایینی ئامادە بکرێ بەڵام نەشیگوت کە ئەو سکاڵانامە بە دژی چ کەس یان لایەنێکی ئێرانی دەبێ.\nبەپێی باس و هەواڵی میدیا و ڕاگەیاندنەکانی ئەمریکا، هاکێرەکانی ئێرانی ساڵی ٢٠١٣ هێرشیان کردووەتە سەر سیستەمی چاوەدێری ئاوبەندی “یومێن ئونیۆ” کە لە ٣٥ کیلۆمیتری شاری نیویۆیۆرک هەڵکەوتووە و کارەکەی چاوەدیری و کۆنترۆڵی لێشاوی ئەو ناوچەیەیە.\nPrevious articleکەمپەینی “نا بۆ تۆق تۆقە” لە شنۆ دەستی بە چالاکی کرد\nNext articleوەزیری دەرەوەی سوریا: ئێمە و کورد لە یەک سەنگەرداین


بەبۆنەی یادی لەدایکبوونی حەزرەتی مەسیح و سەری ساڵی زاینییەوە, سەرۆکی هەرێمی کوردستان پەیامێکی بڵاوکردەوە و ڕایگەیاند، هيوادارە ئه‌م جه‌ژنه ته‌بايى، ئاشته‌وايى، لێبورده‌يى و يه‌كتر قبووڵكردنى زياتر له عێراق، ناوچه‌كه و جيهان له‌گه‌ڵ خۆيدا بهێنێت، دەشڵێت، "ئه‌م دۆخه سه‌خته و په‌تا و قه‌يرانه‌كانيش تێده‌په‌ڕێنین و داهاتوويه‌كى باشتر چاوه‌ڕێمانە.\nبه‌داخه‌وه ئه‌مساڵ له هه‌رێمى كوردستانيش وه‌ك هه‌موو جيهان به‌هۆى په‌تاى كۆڤيد_19ـه‌وه، رێوڕه‌سمى گه‌وره‌ى جه‌ژن ئه‌نجام نادرێن، به‌ڵام بێگومان يادى له‌دايكبوونى حه‌زره‌تى مه‌سيح به شكۆدارييه‌وه له دڵى هه‌موواندا ده‌كرێته‌وه و به‌رز راده‌گيرێت. هيوادارم ياد و جه‌ژنه‌كانى داهاتوومان له كه‌ش و دۆخى باشتردا بگه‌ڕێنه‌وه.


عــــــەتــا قــەرەداخــی : کۆیلەى مەزهەب . – WTARIKURD\nعــــــەتــا قــەرەداخــی : کۆیلەى مەزهەب .\nئایینی ئیسلام لە سەرەتای هاتنیدا وەکو یەک ئایین هاتووەو لەسەردەمی پێغەمبەردا شتێک نەبووە بە ناوی مەزهەب یان راڤەکردنی جیاواز بۆ هیچ ئایەتێکی قورئان ، بەڵکو ئیسلام وەکو پەیامی رۆحی و وەکو بەرنامەى دەوڵەتداریش لەسەرەتای هاتنیدا یەک پەیام و یەک بەرنامە بووە . دواتر لە کاتی خەلیفەکانی راشیدیندا سەرەتای ناکۆکی لەسەر ئەوەى کێ ببێتە جێگری پێغەمبەر سەری هەڵداوە . پاشان لە جیابوونەوەى مەزهەبەکاندا ناکۆکی زیاتر لەسەر زۆر مەسەلەى شەرعی و ئیداری یان دەوڵەتداری سەری هەڵداوەو ئەوەش وایکردووە کە کێشەو ناکۆکی زۆر لە نێوان مەزهەبەکانی ئیسلامدا سەرهەڵبدات بە تایبەتی لە نێوان مەزهەبی شیعەو سوونەدا. سەرەتای ئەو ناکۆکیەش دەگەڕێـتەوە بۆ ئەو کاتەى کە لایەنگرانی عەلی کوڕی ئەبی تالیب پێیان وابوو مافی ئیمامی عەلی یە لە بری ئەبوبکر ببێتە خەلیفەو وای بۆدەچوون کە عەلی غەدری لێکراوە ، تەنانەت لایەنگرانی عەلی پێداگری ئەوەیان دەکرد کە پێغەمبەر لە گوتاری (الغدیر) باسی ئەوەى کردووە کە عەلی جێگرەوەو ئیمام و خەلیفەى مسوڵمانانە ، بەڵام ئەوانەى لایەنگری عەلی نەبوون دەیانگووت ئەوە راست نییەو درووستکراوە. کاتێ ئەبوبەکری سدیق بووە بە خەلیفە لایەنگرانی عەلی نیگەران بوون . هەر لەوێوە هەست بە غوبنکردنی لایەنگرانی عەلی سەری هەڵدا. ئەو بۆچوونە هەیە ناکۆکی عەقیدەیی لەسەر بوون بە خەلیفەى ئەبوبەکر لەبری عەلی سەرچاوەى سەرهەڵدان و دەرکەوتنی ناکۆکی سەرەکی نێوان سوونەو شیعەیە. چونکە لایەنگرانی سێ خەلیفەکەى تر تا ئەندازەیەک کەوتنە لایەک و لایەنگرانی عەلی کوڕی ئەبی تالیبیش کەوتنە لایەک . دواتریش واتە دوای عوسمان کە عەلی بوو بە خەلیفەى مسوڵمانان هەرچەندە ماوەی خەلافەتەکەى زۆر نەبوو ، قەڵەمڕەوەکەى لە هەندێ رووەو بەرەو پێشەوە چوو ، بەڵام ناکۆکی و ململانێ لەسەردەمی ئەودا زۆر پەرەی سەند. بەهەرحاڵ هەرچۆن دەرکەوتنی سوونە دەگەڕێتەوە بۆ سەردەمی عوسمان، دەرکەوتنی شیعەش دەگەڕێنرێتەوە بۆ سەردەمی عەلی. دیارە دوای کوشتنی عەلی کوڕی ئەبی تالیب ، ئیتر دەسەڵاتی دەوڵەتی ئیسلامی کەوتە دەستی ئەمەوییەکان ، ئاشکرایە ئەوان لە دەرەوەى بازنەى ئالی بەیتن.\nدوای معاویە ، کاتێ یەزیدی کوڕی شوێنی گرتەوە ، حسەینی کوڕی عەلی دژی ئەوە بوو کە یەزید ببێـتە خەلیفەى مسوڵمانان ، ئەم خۆیی بە خاوەن حەق دەزانی ، بۆیە دژی ئەوە وەستاو لەگەڵ بەشێک لە لایەنگرانی چوو بۆ مەکە . بەڵام دواتر زۆرێک لە لایەنگرانی کە لە کوفە بوون داوایان لێکرد بچێتە کوفەو ئەوان پشتگیری دەکەن و دەیکەن بە خەلیفەى مسوڵمانان. ئەویش کەوتە رێ بەرەو کوفە بەڵام یەزید ئاگاداری جوڵەى حسەین بوو . سوپایەکی ناردە سەری لە کەربەلاو دوای برینداربوونی لەلایەن کەسێکەوە بە ناوی شەمەر سەری پەڕێندراو هەندێ دەڵێن : سەریان ناردووە بۆ دیمەشق و بە بێ سەر لاشەکەیان ناشتووەو هەندێکی تریش دەڵێن ئەوە راست نییەو حسەین بەسەرەوە نێژراوە. بەهەرحاڵ هەر کام لەو دوو حیکایەتە راست بێـت هیچ لەوە ناگۆڕێت کە پاش نزیکەى 1400 ساڵ هێشتا کوشتنی حسەین ساڵانە لە عاشووردا بە جۆرێک بە گەرمی یاد دەکرێتەوە وەکو ئەوەیە کە دوێنی ئەو کارەساتە روویدابێت. هەروەک تاکو ئێستاش ناکۆکیەکانی نێوان سوونەو شیعە بە جۆرێک سەخت و ئاڵۆزو خوێناوییە وەکو ئەوە وایە هێشتا تەرمی ئیمام حسەین لە مەیدانی جەنگدا کەوتبێت و خوێنی لەبەر بڕوات. کوشتنی حسەین لە لایەن سوپای یەزیدی کوڕی معاویەوە لە رووی راستیەوە وەکو ناهەقیەکی گەورە لە مێژوودا سەیر دەکرێت. راستە زۆرینەى خەلیفەکانی راشدین و چەندین هاواڵ و کەسی نزیکی پێغەمبەری ئیسلام کوژراون و هەمووشیان لەلایەن نەیارەکانیانەوە ، بەڵام کوشتنی هیچیان بە ئەندازەى کوشتنی حسەین کاریگەری نێگەتیفی لەسەر یەکێتی ئیسلام نەبووەو کوشتنی هیچیان ئەوەندەى کوشتنی حسەین لەوساوە بۆ ئێستا رۆڵی کاریگەری لەسەر تێکدانی ریزی ئیسلام نەبووەو بەو ئەندازەیەش پشێوی و ناکۆکی لە نێوان فیرەقە جۆراوجۆرەکانی ئیسلامدا درووست نەکردووە کە بە گشتی باسی ئەوە دەکرێت بێجگە لە مەزهەبە سەرەکییەکان نزیکەى حەفتاو سێ فیرەقی ئیسلامی هەبن کە ئەمەش مانای ئەوەیە دەقەکانی قورئان و فەرموودەى پێغەمبەریش جێگای لێکدانەوەو راڤەکردنی جۆراوجۆرن ، چونکە هەرکام لەو فیرەقانە بگرێت باسی ئەوە دەکات کە سەرچاوەی ئەو قورئان و فەرموودەیە . بەڵام ئەوەى ئاشکرایە لە نێو هەموو مەزهەبەکان و ئاراستەو فیرەقە جیاوازەکانی ئیسلامدا سەختترین ناکۆکی لە نێوان مەزهەبی شیعەو سوونەدایە . بە تایبەتیش لەو کاتەى کە ئەم دوو مەزهەبە نەک هەر لە رووی شوێنکەوتنی جیاوازی عوسمان و عەلیەوە ناکۆکیەکانیان سەریهەڵداوە ، بەڵکو لەو کاتەوە کە بوونەتە ئایدیۆلۆجیای دەوڵەت و بەڕێوەبردنی دەوڵەت و کۆمەڵگەو لە رووی جوگرافیشەوە جیابوونەتەوەو لەوەش تایبەتتر کە مەزهەبی شیعەو مەلەسەى تەشیوع بە جۆرێک لە بوون و ماهیەتی مرۆڤی شیعەدا رەگی داکوتاوە ، ئینتیمای شیعەبوون کەوتووەتە پێش هەموو جۆرە ئینتیمایەکی ترەوە.\nئەوە ئاشکرایە یەکێک لە کێشەى سەختەکان کە لە مێژوودا مرۆڤایەتی بە دەستیەوە ناڵاندوویەتی و تاکو ئێستاش دەناڵێنێت پەیوەستبوونی کوێرانەیە بە ئایین و ئایدیۆلۆجیاوە . ئەو مرۆڤەى بەو جۆرە دەتوێـتەوە لە نێو ئایین یان ئایدیۆلۆجیادا توانای بیرکردنەوەى نامێنێت و بوون و ئازادی لای ئەو مانایەکیان نامێنێت و ئەو دەبێتـە کۆیلەیەکی سەرسەختی ئەو ئایینە یان ئەو ئایدیۆلۆجیایە . تواندنەوە لە ناو مەزهەبێکدا یان لە ناو گروپ و دەستەیەکدا کە بەراورد بە ئایدیۆلۆجیایەک یان تێزێکی فیکری یان ئایینێک زۆر تەسکترە ، ئەوەش وا لەمرۆڤەکان دەکات هەر بەتەواوی وەکو پارچە ئامێرێک دەربکەون کە لەبری ئەوەى بە هۆی دوگمەیەکەوە بجوڵێن و کاربکەن ، ئەوا بەهۆی فەرمانێک ، یان ئاماژەیەکەوە دەجوڵێن و کاردەکەن ، جۆرە کارێک کە بوونی خۆیان هیچ ماناو بەهایەکی نامێنێت تێیدا چونکە ئامادەن بە ئاماژەیەک خۆیان بە کوشت بدەن. بەتایبەتی لە چوارچێوەى پەیوەستبوونی کوێرانەدا بۆ ئایین و بۆ مەزهەب.\nلەراستیشدا ئەوانەى کە ئینتیمای کوێرانەیان هەیە بۆ مەزهەب و تەنانەت بۆ ئایینیش رووبەرە فراوانەکەى کۆمەڵگەیە یان خەڵک کە ئاستی هوشیاری و بە ئاگاییان نزمە. ئەگینا نوخبەى هوشیارو بە ئاگای نێو مەزهەب و ئایینیش کە خۆیان لە ترۆپکی دەسەڵاتی مادی و مەعنەوی ئەو ئایین یان مەزهەب یان ئایدیۆلۆجیایەدا وەستاون ، مومارەسەى دەسەڵات دەکەن و لە پێناوی پتەوکردنی دەسەڵاتی خۆیان و مانەوەیاندا هەموو رێگایەک لەبەر دەگرن بەو رێگایانەشەوە کە خودی ئەو ئایینەى کە مەزهەبەکەی ئەوان سوونە بێت یان شیعە بەشێکە لەو، خودی ئایینەکە وەکو پەیام هەرگیز مەرج نییە لەگەڵ شێوەى کارکردنی نوخبەی سەرەوەى ئەو مەزهەب و ئایین و ئایدیۆلۆجیایانەدا یەکبگرێتەوە. هەر لەبەرئەوەشە دەبینین لە کاتە هەستیارو پڕ مەترسیەکاندا نوخبەى بە ئاگای ئایین و مەزهەبەکان هەریەکە بە جۆرێک فتوا بۆ دژایەتی کردنی ئەویتریان دەردەکات و زۆرجاریش کوشتن و لە نێوبردنی ئەوانی سەر بە مەزهەبەکەى تر یان ئایینەکەى تر حەڵاڵ دەکات ، لە کاتێکدا پێناچێت هیچ ئایینێکی ئاسمانی و زەمینیش لەگەڵ کوشتنی مرۆڤدا بێت.\nلە کاتی شەڕی نێوان عێراق و ئێراندا مەلاکانی سوونە بەشداریکردنیان لەو شەڕەدا بە جیهاد ناودەبرد. هاوکات ئاخوندەکان بە گشتی و لەسەروی هەمووشیانەوە خومەینی ئەو شەڕەى بە شەڕی خوداو شەیتان،خێرو شەڕ ناودەبردو ئەو خۆی کلیلی بەهەشتی پێشکەشی هەموو ئەوانە دەکرد کە بەرەو بەرەکانی جەنگ دەرۆیشتن. رژێمی سوونە مەزهەبی عێراقی هەرچۆن لەسەر شووناسی کوردبوون بە هەموو رێگایەک پاکتاوی رەگەزی کوردی دەکردو دەیوویست بە تەواوەتی بوونی بسڕێتەوە ، بەهەمان شێوە لەسەر جیاوازی مەزهەبیش بەردەوامبوو لە پاکتاوکردنی مەزهەبی شیعە ، بە تایبەتی دوای دامەزراندی کۆماری ئیسلامی ئێران وەکو گەورەترین دەوڵەتی شیعە لە جیهانی ئیسلامیدا ، چونکە مەترسی ئەوە هەبوو کە شەپۆلی شیعە هەموو ناوچەکە بگرێتەوەو ئەوەش ببێتـە هەڕەشە بۆ دەسەڵاتە سوونیەکان کە خۆیان زیاتر وەکو دەسەڵاتی ناسیونالیستی عەرەبی دەناساند.\nلە رووخاندنی رژێمی سوونە شۆڤێنی عێراقەوە ، کە شیعە وەکو زۆرینە بوونە خاوەنی دەسەڵاتی عێراق ، لەسەر بنەمای تۆڵەکردنەوەى مێژوویی لە سوونە کەوتنە کارو تاکو ئێستاش لەسەر ئەو سیاسەتە بەردەوامن. هاوکات لە رووخاندنی رژێمی سەدام حسەینەوە سوونەکانی عێراق واهەست دەکەن کە ئەوان مێژوویەکیان دۆڕاندووەو ئەوانێک کە هەشتا ساڵ فەرمانڕەوای عێراق بوون ئێستا بەلایانەوە سەختە کە ئەوی شیعەی بندەستی پێشتری ئەوان فەرمانڕەواییان بکات. چونکە واپێدەچێت تاوەکو ئێستاش سوونەکان پێیان وابێت مادەم ئەبوبەکرو عومەرو عوسمان لە پێش عەلیدا بوونەتە خەلیفەى ئیسلام ، مانای وایە ئێستاش هەر حەق لای ئەمانە نەک لای نەوەو شوێنکەوتووەکانی عەلی و حسەینی کوڕی . هاوکات دەشێ شیعەکانیش هەست بکەن کە ئەوان ئێستا مافی خوراوی عەلی و مافی خوراوی خۆشیان لە هەشتا ساڵی فەرمانڕەوایی عێراقدا بۆ گەڕاوەتەوە ، بۆیە دەیانەوێت تۆڵەى غەدرلێکردنیان لە مێژووى سەردەمی عەلیەوە تاکو ئێستا لە سوونەکان بکەنەوە. بەڵام دەشێ وەهاشی لێکبدەینەوە هەرچۆن ماوەى خەلافەتی عەلی ماوەیەکی ئەوەندە درێژ نەبوو ، ماوەى دەسەڵاتی شیعەش لە عێراقدا ئەوەندە درێژ نەبێت و عێراق دابەش ببێـت و ئەوان تەنیا فەرمانڕەوای بەشە شیعەکەى خۆیان بکەن.\nبێگومان لەم بارودۆخەى ئێستادا پەیوەست بە نوخبەى سەرەوەى شیعەو سوونەو جەماوەری خوارەوەى هەردوو لایان ، ئەوەمان بۆ ئاشکرا دەبێت کە نوخبەى سەرەوە بەدەر لە بنەماکانی ئایینی ئیسلام بە پێی بەرژەوەندیە مەزهەبی و دەسەڵاتخوازییەکانی خۆیان بڕیار دەدەن، بە مەرجەع و موفتیەکانیشیانەوە ، کە ئەمەش مانای ئەوەیە لە بنەڕەتدا نوخبەى هەردوولا درۆ لەگەڵ بنەماکانی ئایینی ئیسلام دەکەن و ئەوانیش وەکو هەر نوخبەو کەسانێکی تر لە پێناوی دەسەڵاتدا هەموو شتێک دەکەن با دژی ئایینیش بێت. دووەم ئەوە ئاشکرا دەبێـت کە جەماوەری شیعەو سوونەی عەرەبی لە عێراقدا هەردوولایان کۆیلەى مەزهەبەکانیانن و بوونی مرۆیی خۆیانیان لە دەستداوەو مەجەع و موفتیەکانیان دەتوانن بە فەتواکانیان ئەمان رووبەڕووی یەکتر بخەنە شەڕێکی سەختی خوێناوییەوەو بە کۆمەڵ بکوژرێن، هەروەکو خۆیان دەڵێن دیجلە لە خوێندا سوور ببێت. باشە ئەگەر ئەوە عەقڵیەت و ئینسانیەتی مەرجەعەکانی شیعەو موفتیەکانی سوونە بێت کە فتوای ئەوە بدەن کوشتنی ئەوی سوونە یان ئەوی شیعە جیهادەو ئەویشی بکوژرێت شەهیدە ، ئیتر دەبێت جیاوازی ئەمانە چی بێت لەگەڵ هەموو ئەو بەرپرس و سەرکردە خوێنڕێژو تۆتالیتارانەى جیهاندا کە لە پێناوی خۆیان و دەسەڵاتەکانیاندا دەستیان لە کوشتن و بڕینی مرۆڤەکان و وێرانکردنی دنیا نەپاراستووە. ئەى ئەگەر ئەوە ئاستی هوشیاری جەماوەری عەرەبی شیعەو سوونەى عێراقی بێت کە بە ئاماژەیەکی سەرەوەى خۆیان و بەو فتوایانەى بۆیان داون کۆێرانەو وەکو کۆیلە فەرمانەکان جێبەجێ بکەن ، ئیتر دەبێ جیاوازی ئەم جەماوەرەو مێگەل چی بێت کە شوان بە ئارەزووى خۆی چۆنی بوێت وەهای لێدەخوڕێت .\nسلام سعید : شار ……\nئەبوبەکر جاف : کوردبوون لە هەڵهاتندا .


◄ ئەنجام: Found 1.378, page 1 of 138 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 5,643 جار هاتیە دیتن\n📅 00-04-1980 رێکەوت و رووداو\n- جەلال تاڵەبانی، نامەیەکی بۆ خومەینی نارد، کە تێی [ زێدە... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:40\n📅 00-04-1994 رێکەوت و رووداو\n👁 ئەڤ بابەتە 4,805 جار هاتیە دیتن\n- لەم رۆژانەدا تورکیا 5 کیلۆمەتر چووە نێو خاکی باش [ زێدە... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:53\n📅 00-08-1993 رێکەوت و رووداو\n👁 ئەڤ بابەتە 4,658 جار هاتیە دیتن\n- گەڕانەوەی مەلا بەختیار و چەند ئەندامێکی تری ئاڵا [ زێدە... 👁] ✖ ✖ ✖ 0 0 ✔ 86% ✍ هـ.ب. 30-8-2010 11:20:51\n📅 00-10-1992 رێکەوت و رووداو\n👁 ئەڤ بابەتە 3,825 جار هاتیە دیتن\n- بەستنی کۆنگرەی ئۆپۆزسیۆنی ئێڕاقی لە سەڵاحەدین، ک [ زێدە... 👁] ✖ ✖ ✖ 0 0 ✔ 86% ✍ هـ.ب. 30-8-2010 11:20:49\n📅 دەمێ تومارکرنێ Mar 2 2013 9:57AM\n👁 ئەڤ بابەتە 12,805 جار هاتیە دیتن\nباشووری کوردستان - ژ ئەنجامێ شەرو پێکدادانێن دناڤ [ زێدە... 👁] ✖ ✖ ✖ 0 1 ✔ 68% ✍ هـ.ب. 2-3-2013 9:57:58\n👁 ئەڤ بابەتە 2,935 جار هاتیە دیتن\n📅 01-07-1970 رێکەوت و رووداو\n👁 ئەڤ بابەتە 16,133 جار هاتیە دیتن\n- تا 10-07، بەستنی کۆنگرەی 8ی پدک لە گوندی ناوپردا [ زێدە... 👁] ✖ ✖ ✖ 0 3 ✔ 98% ✍ هـ.ب. 30-8-2010 11:20:19


چارەسەرێکی نوێ بۆ زوو گەیشتنە ئۆرگازم دەدۆزێتەوە\n2786 جار بینراوە 16/5/2017 05:14 PM\nپزیشکانی کۆمەڵەی میزەڕۆی ئەمریکی دەڵێن لە داهاتوویەکی نزیک ئەوانەی کە گرفتی زوو گەیشتنە ئۆرگازمیان هەیە، دەتوانن سوود لە دەستەسڕێکی تایبەت وەربگرن کە لەنێو ماددەیەکی سڕکردن نقومکراوە و یارمەتی چارەسەری گرفتەکەیان دەدات.\nئێستا تاکە رێنمایی پزیشكان بۆ چارەسەری زوو گەیشتنە ئۆرگازم لە ئەمریکا تەنیا کرێم و سپرای تایبەتن، بەڵام بەکارهێنانی بەنزۆکاین و ماددە سڕکەرەکانی دیکە لە سەرجێگە رێگەیەکی نوێیە.\nسەرپەرشتیاری توێژینەوەکە و پزیشكی تایبەتمەندی میزەڕۆ، د. ریدوان شابسای دەڵێت دوای دوو مانگ لە بەدواداچوون، لە توێژینەوەکەیان بۆیان دەرکوتووە ئەوانەی دەستەسڕە تایبەتە نقومکراو لە ماددە سڕکەرەکانیان بەکارهێناوە، بەرەوپێشچوونێكی بەرچاو لە چارەسەری گرفتەکەیان هەبووە.\nهاوکات د. هاریس نیگلەر، پزیشكی نەشتەرگەری میزەڕۆ لە ئەمریکا لەبارەی رێگەچارەکەوە دەڵێت هۆکاری دواخستنی گەیشتنە ئۆرگازم لەکاتی بەکارهێنانی دەستەسڕەکە ئەوەیە کە ماددە سڕکەرەکە هەستیاری چووک کەمدەکاتەوە و بەمەش ئۆرگازم "ئاوهاتنەوە" دوادەخات.\nبەگوێرەی کۆمەڵەی پزیشكانی میزەڕۆی ئەمریکی زوو گەیشتنە ئۆرگازم باوترین گرفتی سێکسی پیاوانە و تووشی 33%ی پیاوان دەبێت لە نێوان تەمەنی 18-59 ساڵان، هەروەک داڤید سامادی، سەرۆکی بەشی میزەڕۆ لە نەخۆشخانەی لینۆکس هیل، لە نیویۆڕک ئاشکرایدەکات زوو گەیشتنە ئۆرگازم "ئاوهاتنەوە" کاتێک بە گرفت دادەندرێت کە کەسێك کە لە کەمتر لە دوو خولەکدا ئاوی بێتەوە.


ئێران و لوبنان\nئایه‌توڵا عه‌لی خامه‌نه‌ئی\nئایه‌توڵا عه‌لی خامه‌نه‌ئی ، ڕابه‌ری کۆماری ئیسلامی ئێران ده‌ڵێت ئه‌و به‌ره‌نجامه‌ی دادگای لێکۆڵینه‌وه که نه‌ته‌وه یه‌کگرتووه‌کان پشتیوانی ده‌کات تایبه‌ت به کوژرانه‌که‌ی ساڵی 2005 ی ڕه‌فیق حه‌ریری سه‌ره‌ک وه‌زیری پێشوی لوبنان ، بێ بنچینه و هیچ نیین.\nته‌له‌فزیۆنی کۆماری ئیسلامی ئێران له زاری ئایه‌توڵا خامه‌نه‌ئیه‌وه ، هاوکاتی سه‌ردانه‌که‌ی ئه‌مڕۆ دووشه‌ممه‌ی بۆ لای میری قه‌ته‌ر ، شێخ حه‌مه‌د بن خه‌لیفه ئال ثانی ، ئه‌و ڕاگه‌یاندنه‌ی بڵاو کردۆته‌وه.\nڕاپۆرته‌کانی میدیا ده‌ڵێت ده‌شێت دادگا ئه‌ندامانی ڕێکخراوی میلیشیایی حزب الله ی لوبنان گوناهبار بکات به کوژرانی به‌ڕێز حه‌ریری و 22 که‌سی تریش له‌و ته‌قینه‌وه‌یه‌ی له ناو جه‌رگه‌ی شاری به‌یرووتدا له ساڵی 2005 دا ڕویدا.\nئێران پشتیوانی له حزب الله ده‌کات ، که له لایه‌ن وڵاتانی ڕۆژئاواوه به ڕێکخراوێکی تێرۆریستی داده‌نرێت.


قه‌ده‌غه‌کرنی له‌چک هه‌ڵاواردنه - Radio Sweden Kurdish - ڕادیۆی سوید - Radyoya Swêdê | Sveriges Radio\nقه‌ده‌غه‌کرنی له‌چک هه‌ڵاواردنه\nبڵاو کرایه‌وه torsdag 9 juli 2009 kl 16.46\nکۆمۆنی شیۆڤدێ به‌تاوانی هه‌ڵاواردنی ئێتنیکی له‌به‌رده‌م قه‌ره‌بووداندایه. دووساڵ له‌مه‌وبه‌ر بوو هیبا ئه‌لغه‌وابی سکاڵای دژ به کۆمۆنه‌که به‌رزکرده‌وه کاتێک به‌هۆی له‌چکپۆشییه‌که‌ی نه‌هێڵڕا له کافێتریایه‌کدا که کۆمۆنه‌که خاوه‌ندارێتی ده‌کات، له کاره‌که‌ی به‌رده‌وام بێت.\nجێی باسه هیبا له پاش سه‌فه‌رێکی له‌ساڵی 2007دا کاتێک گه‌ڕایه‌وه بۆ کار له‌چکی پۆشی بوو، به‌ڵام خاوه‌نکاره‌که‌ی هیبه‌ی ئاگاداری کرده‌وه گه‌ر له‌چکه‌که‌ی لانه‌بات ده‌بێت کاره‌که‌ی جێ بهێڵێت. پاساویش گوایا پاکو خاوێنییه. هیبه مافی ئه‌وه‌ی هه‌یه که داوای قه‌ره‌بوو له کۆمۆنی شیۆڤدێ بکات به‌ڕای نوێنه‌رایه‌تی دژ به هه‌ڵاواردن دێ ئو. ئه‌و نوێنه‌رایه‌تییه ئاماده‌شه نوێنه‌رێک بۆ هیبه له دادگادا دابین بکات، به‌ڵام هه‌مان ئه‌و نوێنه‌رایه‌تییه ماف ئه‌داته کۆمۆنی شێۆڤدێ به پێی ڕێکه‌وتنێک له‌گه‌ڵ هیبه‌دا کێشه‌که چاره‌سه‌ر بکه‌ن. هیبه‌ش خۆشحاڵی خۆی ده‌رده‌بڕێت.\nئه‌م بڕیاره‌ی نوێنه‌رایه‌تی دژ به هه‌ڵاواردن جێێ شادوومانییه، هیبه ده‌ڵێت، ئێمه له سوید سه‌ربه‌ستی هه‌ڵبژاردنی ئاینمان هه‌یه و سه‌رم سوڕماوه که به‌و شێوه‌یه که‌سێک که ئاینی خۆی هه‌ڵبژاردووه بریندار بکه‌ن. خۆ که‌سانێکی زۆر هه‌ن خاچ که نیشانه‌ی مه‌سیحییه‌ته هه‌ڵگرتووه و گه‌روابوایه ده‌بوا ئه‌و سه‌ربه‌ستییه له‌وانیش بسه‌ندرایه‌ته‌وه به‌ڕای هیبه.


Diplomatic Magazine | كێ دەبێتە سەرۆكی ئەمریكا، ترەمپ یان بایدن؟\nچەند مانگێكە ئەمەریكا لەنێو پرۆسەی هەڵبژاردنی سەرۆكایەتی دایە، پرۆسەكە بە كۆنگرەی دوو حزبی ڕكابەر (كۆماری و دیموكرات) بۆ یەكلاكردنەوەی كاندیدیان بۆ هەڵبژاردنی سەرۆكایەتی ٢٠٢٠دەستیپێكرد.\nرۆژی (٣ )ی نۆڤەمبەر قۆناغی یەكەمی دەنگدان لە تەواوی ویلایەتەكانی ئەمەریكا دەستپێدەكات، دانیشتوانی ئەمەریكا لە ٥٠ ویلایەت دەنگ بۆ ٥٣٨ كەس دەدەن، كە دواتر ئەوان (٤٦)مین سەرۆكی ئەمەریكاهەڵدەبژێرن، لە پرۆسەیەكدا كە لە رۆژی دووشەمەی یەكەم لە مانگی ١٢ ئەنجام دەدرێت.\nلە نێو كێبركێ توندی نێوان كۆماریەكان و دیموكراتەكان، هەردوو حزب لە رێگەی كۆنگرەی پارتەكانیان كاندیدانی خۆیان بۆ ئەو پێشبڕكێیە یەكلاكردۆتەوە، جۆ بایدن كاندیدی دیموكراتەكان و دۆناڵد ترەمپ كاندیدی كۆماریەكانە.\nباگراوندی سیاسی هەردوو ڕكابەرەكەی سەرۆكایەتی:\nلە تەمەنی ٧٧ ساڵەی دایە، لە ٢٠/١١/ ١٩٤٢ لە ویلایەتی پێنسلڤانیا لە دایك بووە، كۆلیژی مافی تەواو كردووە، و پێش ئەوەی خۆی بۆ پۆستی سینات هەڵبژیرێت كاری پارێزەری دەكات، لەو كارەیدا زۆر هاوكاری هەژارانی كردووە، نووسینگەی پارێزەری گشتی دەكاتەوە بۆ كاری خۆبەخشی.\nلە تەمەنی ٣٠ی ساڵی كاندید دەكڕێت بۆ ئەنجوومەنی نوێنەرانی ئەمەریكا لە ویلایەت دێلەوا، شایانی باسە لە دەستوری ئەمەریكا هاتووە كە مەرجی كانیدبوون بۆ ئەنجوومەنی پیران ئەوەیە كاندید تەمەنی ٣٠ ساڵ بێت، بەلام بۆ ئەنجوومەنی نوینەران دەستوور مەرجی ٢٥ ساڵی دیاریكردووە.\nجۆ بایدن، لەبەر خۆشەویستی لە نێو جەماوەر لە هەلبژاردنی ساڵی ١٩٧٣ سەركەوتن بەدەست دێنێت، و دەبێتە یەكەمین كەس لەو شەش كەسەی كە بچووكترین سیانتۆری ئەنجوومەنی پیران دەبن، و تا ئێستاش شەش جار بۆ ئەو پۆستە هەلبژێردراوە، دوایین جار لە ساڵی ٢٠٠٨ بۆتە ئەندامی ئەنجوومەنی پیران لەو خوولەش لە چوار گەورەترین ئەندامی ئەو ئەنجوومەنە دەبێت لە رووی تەمەنەوە، كە تا ئێستا ٣٦ ساڵ ئەندامی ئەنجوومەنی پیران بووە، لە ماوەی شەش خوول كە هەر خوولێكی ئەنجوومەنی پیران بەپێی ماددەی یەك لە دەستوری ئەمەریكا تەمەنی شەش ساڵە.\nئەو هۆكارانەی كە بوونە هۆی سەركەوتنی بایدن لە هەلبژاردنەكانی كۆنگرێس:\n-جۆ بایدن لە هەژارەوە دێتە ناو سیاسەت، تەنانەت لە یەكەمین پڕۆسەی خۆ كاندیدكردنی پارەی نابێت ریكلامی پێبكات و لە رێگەی پۆستەوە ریكلامەكانی خۆی دەگەیەنێتە دەنگدەرانی، كاتێك دەبیتە سیناتۆریش لە رێگەی شەمەندەفەر هاتووچۆی كردووە.\n-ئەو كاتەی كە پارێزەر دەبێت بە خۆبەشی خزمەت دەكات.\n-كاركردنی دژی جیاوازی ڕەگەزی، بەتایبەت كاتێك پشتیوانی ڕەشپیستەكان دەكات بۆ بەدەستهێنانی خانووی نیشتەجێ بوون، شایانی باسە كاتی خۆی بەهۆی جیاوازی ڕەگەزی لە ئەمەریكا خانوو نەدەدرا بە كەسانی ڕەشپێست تەنانەت ئەگەر كەسەكە پارەداریش بووبێت.\n-داكۆكیكردنی لە پرسی ژینگەپارێزی.\nزانیاری زیاتر لەسەر جۆ بایدن:\n-بایدن سالی ١٩٧٨ كاندیدی دیموكراتەكان دەبێت بۆ پۆستی سەرۆكایەتی ویلایەتە یەكگرتووەكانی ئەمەریكا، بەڵام بە هۆی ئەوەی كە بەشێك لە وتارەكەی بریتی بووە لە وتاری كەسێكی سیاسی وڵاتی بەریتانیا، ئەو بابەتە لە لایەن ڕكابەرەكەی قۆسترایەوە، سەرنجام بایدن لەو پرۆسەیە كشایەوە، و لە هەمان كات دەست لەكاركێشانەوەی خۆی پێشكەشی ئەنجوومەنی پیران كرد، بەڵام داواكەی ڕەتكرایەوە، بەشیك لە كۆماریەكان رۆڵیان هەبوو لە ڕەتكردنەوەی ئەو دەست لەكاركێشانەوەیە.\n-جۆ بایدن یەكێك لەو سیناتۆرانە بوو هەمیشە لە خزمەتی ئەمەریكا كاری كردووە و دوور بووە لە حزبایەتی تەسك، ئەمەیان وایكردووە باشترین پەیوەندی لەگەڵ بەشێكی سیانتۆرە كۆماریەكانیش هەبێت، بۆ نموونە لە سەردەمی ئیدارەی جۆرج بۆش یەكێك لەو سیناتۆرە دیموكراتانە دەبێت دەنگ لە قازانجی لێدانی عێراق دەدات كە دیموكراتەكان دژی ئەو بڕیارە بوون.\n-ساڵی ٢٠٠٨ پرۆژەی دابەشكردنی عێراق بۆ سەر سێ هەرێمی فیدڕاڵی پێشكەشی ئەنجوومەنی پیران دەكات .\n-لەسەردەمی سەرۆكایەتی ئۆباما دەكرێتە جێگری سەرۆكی ئەمەریكا.\nگرنگترین وتەی جۆ بایدن:\nدەتوان وەك كەسێك بە شادی بمرم بە بی ئەوەی ببمە سەرۆكی ئەمەریكا بەڵام ئەوەیان رێگا لە كاندیدبوونم ناگرێت بۆ ئەو پۆستە.\nدوو ڕووداوی كۆمەلایەتی كە كاریگەریان لەسەر ژیانی سیاسی بایدن داناوە:\n-ساڵی ١٩٧٣ كاتێك كاندید دەبێت بۆ ئەنجوومەنی نوێنەران خێزانەكەی و كچێكی و دوو كوڕەكەی تووشی رووداوی هاتووچۆدەبن، سەرەنجام ژنەكەی و كچەكەی گیان لەدەست دەدەن، ئەو رووداوە وای لێدەكات لە كاندیدی بكشێتەوە بەڵام پارتەكەی لێ قەبوول ناكات.\n-سالی ٢٠١٥ (ئۆ بایدن )ی كوڕی بەهۆی تووشبوونی بە نەخۆشی سەرەتانی مێشك گیان لەدەست دەدات، ئەو كوڕەی كە ئەندامی داواكاری گشتی بووە و كاندید بووە بۆ حاكمی ویلایەتەكەی كە تووشی ئەو نەخۆشیە دەبێت باوكی توانای چارەسەری نابێت، ئەم رووداوە دەبێتە هۆی ئەوەی بایدن لە پرۆسەی هەڵبژاردنی ٢٠١٦ بكشێتەوە.\nچەند مانگێكە ئەمەریكا لەنێو پرۆسەی هەڵبژاردنی سەرۆكایەتی دایە، پرۆسەكە بە كۆنگرەی دوو حزبی ڕكابەر (كۆماری و دیموكرات) بۆ یەكلاكردنەوەی كاندیدیان بۆ هەڵبژاردنی سەرۆكایەتی 2020دەستیپێكرد.\nرۆژی (٣)ی نۆڤەمبەر قۆناغی یەكەمی دەنگدان لە تەواوی ویلایەتەكانی ئەمەریكا دەستپێدەكات، دانیشتوانی ئەمەریكا لە ٥٠ ویلایەت دەنگ بۆ ٥٣٨ كەس دەدەن، كە دواتر ئەوان (٤٦)مین سەرۆكی ئەمەریكاهەڵدەبژێرن، لە پرۆسەیەكدا كە لە رۆژی دووشەمەی یەكەم لە مانگی ١٢ ئەنجام دەدرێت.\nیەكەمین سەرۆكی ئەمەریكایە كە بەبێ باگراوندی سیاسی و ئیداری و سەربازی دەگاتە كۆشكی سپی، ترەمپ لە خێزانیكی بە بنەچە ئەڵمانی لە ١٤ یۆنیۆ ١٩٤٦ لە نیویۆرك لە دایكبووە، فریدریك ترەمپ باپیری ترەمپ ساڵی ١٨٩٢ لە ترسی خزمەتی سەربازی ئەڵمانیا جێدە‌ێڵیت و روودەكاتە ئەمەریكا، ساڵی ١٨٩٢ رەگەزنامەی ئەمەریكایی پێدەدرێت، دوای چەند ساڵێك فریدرێك لەسەر پێداگری ئەلیزای ژنی دەگەڕێتەوە ئەڵمانیا ، بەڵام بەهۆی ئەوەی بە ناشەڕعی ئەلمانیایان جێهێشتبوو رەگەزنامەی ئەلمانیایان بۆ ناگێڕنەوە، بۆیە بە ناچاری جارێكی دیكە دەگەڕێنەوە ئەمەریكا، لەوێ درێژە بە ژیان دەدەن و باپیری ترەمپ پێنج كوڕی دەبێت لە ناویان فرید ترەمپ باوكی دونالد ترەمپ كە لەگەڵ ژنێكی ئوسكتلەندی هاوسەرگیری دەكات، باوكی ترەمپ لە باوكیەوە میراتێكی زۆری بۆ جیدەمێنێت كە كاری خانووبەرەی دەكرد و ساڵی ١٩١٧ بە ئینفلەونزای ئیسپانی كۆچی دوایی دەكات، باوكی جگە لە مامەڵەی خانووبەرە، لە كاری هوتێل و تەنانەت دەوترێت شوێنی رابواردن و لەشفرۆشی كاری كردووە، بۆیە ئەویش دوای خۆی میراتێكی گەورە بۆ دۆنالد ترەمپ جی دەهێڵیت كە دوای مردنی باوكی ترەمپ ناوی كارەكەی دەگۆڕێت بۆ دامەزراوەی ترەمب بۆ كاری عقارات.\nدوناڵد ترەمپ، لە ژیانی كۆمەلایەتی خۆی پێنج جار هاوسەرگیری كردووە، ساڵی ١٩٧٧ لەگەڵ نمایشكاری جلوبەرگ ئیفانا ژیانی هاوسەری پێكهێناوە سێ منداڵی لێ هەیە بەناوەكانی ( جونێز، ئیفانكا،ئەریك).\nساڵی ١٩٩٣ لەگەڵ دوو لە ژنەكانی لێك جیادەبنەوە، ساڵی دواتر ١٩٩٣ لەگەڵ ئەكتەری سینەما مارلا مایكس هاوسەرگیری دەكات، ساڵی ٢٠٠٥ پێنجەم پرۆسەی هاوسەرگیری لەگەڵ میلانا كناوس ئەنجام دەدات و كوڕێكی لێی هەیە بەناوی باروان.\nژیانی سیاسی دونالد ترەمپ:\nلە كاری عقارات بۆ قومار و بڕیاری سیاسی\nساڵی ٢٠١٥ بۆیەكەمین جار ترەمپ رایگەیاند كە خۆی بۆ پۆستی سەرۆكایەتی ئەمەریكا كاندید دەكات كە لە ساڵی ٢٠١٦ ئەنجام درا\nترەمپ لە نێو حزبەكەی بۆ ئەو هەڵبژاردنە ١٦ ركابەری هەبوو، كە لەسەر لیستی كۆماریەكان خۆیان كاندید كردبوو، ئەمەشیان ژمارەیەكی پێوانەیە كە لە نێو حزبێكدا ئەو ژمارە زۆرە كاندیدە هەبێت، دواتر هەموویان چووونە ناو پرۆسەی خۆهەلبژاردن، لە پڕۆسەی دوای ئەوە تەنیا سێ كاندید مانەوە، ترەمپ لە بەرامبەر هەریەك لە سیناتۆری كۆماری )تیركرۆز( و حاكمی ویلایەتی ئۆهایۆ )جۆن گیسك(، سەرنجام لە كۆنگرەی كۆماریەكان دونالد ترەمپ بەسەر ئەو دووانەش سەركەوت و بووە ركابەری هیلاری كلنتۆن كە كاندیدی دیموكراتەكان بوو بۆ هەلبژاردنی ٢٠١٦ ی سەرۆكایەتی ئەمەریكا.\nدونالد ترەمپ لە بانگەشەی هەڵبژاردن و لە رووبەڕووبوونەوەكانی لەگەڵ ڕكابەرەكەی هیلاری كلنتۆن چەغتی دەكردەوە لەسەر:\n-كەمكردنەوەی رێژەی باچ.\n-رێگری لە كۆچی ناشەڕعی بۆ ئەمەریكا.\n-گەشەپێدانی ئەمەریكا و گێڕانەوەی شكۆ و بەهێزی بۆ وڵاتەكەی.\n-ڕەخساندنی هەلی كار بۆ هاوڵاتیانی ئەمەریكا.\nشایانی باسە دۆناڵد ترەمپ ساڵی ٢٠١٦ توانی بەو درووشمانەی سەرەوە لە هیلاری كلنتۆن بباتەوە، با بزانین لە ٢٠٢٠ لەبەرامبەر ركابەرەكەی جۆ بایدن چی دەكات؟\nبۆ ئەوەی تێبگەین كامەیان شانسی باشترە دەبێت دەبێت ؟؟؟؟ با بۆ ناكۆكیەكان و بەرنامەی هەڵبژاردنی ئەوە دووانە بگەڕێینەوە.\nدرووشمی كۆماریەكان هەمان درووشمی جارانە، سەبارەت بە (باج و بێ كاری و دەستوەرنەدانی حكومەت لە كاروباری ئابووری) كە ئەمەشیان لەوە سەرچاوەی گرتووە كۆماریەكان بڕوایان بە ئابووری ئازادە، هەروەها كۆماریەكان لەگەڵ ئازدی هەڵگرتنی چەكن لە چوارچیوەی یاسای رێگاپێدراو، هەروەها دژی لەباربردنی منداڵن لە لایەن ژنان كە دیموكراتەكان كاری لەسەر دەكەن.\nلەبەرامبەردا دیموكراتەكان بانگەشەی (دەستوەردانی حكومەت و زیادكردنی باج دەكەن، بە شێوەیەك كە زامنی بیمەی تەندرووستی و باشكردنی كەرتی پەروەردەبكات، داوای پاراستنی ژینگە و یەكسانی كۆمەڵایەتی و پاراستنی مافی كەمینەكان دەكەن )\nئەمانە فۆڕمێكن لە تەواوی هەڵبژاردنەكان هەردوو لایەنی ركابەر دیموكرات و كۆماری كاری لەسەر دەكەن بەدەر لەمانە هەردوو كاندید ترەمب و بایدن قسەی جیا لەسەر یەكتری دەكەن.\nتەرمپ پێی وایە ڕكابەرەكەی كەسێكی گێژە هی ئەوە نیە سەرۆكی ئەمەریكا بێت، لە بەرامبەریشدا بایدن رای وایە لەماوەی چوار ساڵی ڕابردوو ترەمپ هیچ شكۆیەكی بۆ ئەمەریكا نەهێشتۆتەوە.\nلەو هەڵبژاردنە پێشبینیەكان چی دەبن؟\n-دوناڵد ترەمپ چوار ساڵی زۆر سەخت لە كۆشكی سپی بەڕیدەكات، لەو چوار ساڵە رووبەڕووی ئاڵنگاری گەوەرەی لێپێچینەوە و پرسی كۆرۆنا بوویەوە، پرسی لێپێچینەوەی سەبارەت بە فشارخستنە سەر سەرۆكی ئۆكرانیا بە ئاسانی تێنەپەڕی خەریك بوو ناوی بچیتە ناو لیستی یەكەمین سەرۆكەكانی كە كۆنگرس متمانەی لێوەردەگرێتەوە.\nبابزانین پرسی ئۆكرانیا چی بوو؟\nدوای ڕووداوی هاتووچۆی كە تووشی خێزانی جۆ بایدن بوو تەنیا دوو كوڕی لەو رووداوە دەرچوون، ئەوەبوو یەكێكیان بە نەخۆشی شێرپەنجە كۆچی دوایی كرد، دووەمیشیان كە ناوی (هنتەر بایدن)ە لە یەكێك لە كۆمپانیاكانی ئۆكرانیا راوێژكارە.\nدونالد ترەمپ زانیاری پێدەگات كە كوڕەكەی بایدن مانگانە پێنج هەزار دۆلار لە ئۆكرانیا مووچەیەتی، بۆیە پەیوەندی بە سەرۆكی ئۆكرانیا دەكات كە دۆسیەكی لێكۆڵینەوە لەسەر كوڕەكەی بایدن بكاتەوە، ئەگەر ئەوە نەكات ئەوا ولاتەكەی لە كۆمەكەكانی ئەمەریكا بێ بەش دەكات، كاتێك دیموكراتەكان بەو بابەتە دەزانن دەچن لە كۆنگرێس پرسێك دژی دۆناڵد ترەمپ دورژێنن و بە تۆمەتی (ئیستفزازكردنی سەرۆكێكی بیانی) تۆمەتباری دەكەن.\nپرسەكە دێتە ناو ئەنجوومەنی نوێنەران و دەنگی بۆ دەدرێت ٢٢٩ دەنگ لە قازانجی ئیدانەكردنی ترمب لەبەارمبەر ١٩٨ دژ تێدەپەڕێت، دواتر بابەتەكە دەچێتە ئەنجومەنی نوێنەران لەوێ كۆماریەكان زۆرینە دەبن پرسی لێسەندنەوەی متمانە لە دۆنالد ترەمپ بە قازانجی ئەو تێناپەڕێت.\nلە كۆتاییدا دەڵێین دۆنالد ترەمب وەك 45 مین سەرۆكی ئەمەریكا سەری ساڵ ئەو خوولە تەواو دەكات، وێڕای ئاڵنگاریانەی باسمان كرد لەو دوادوایانە كتێبەكەی جۆن پۆڵتن راوێژكاری ئاسایشی نەتەوەیی كە بەهۆی ركابەری لەگەڵ ترەمپ لەو پۆستەی دوورخرایەوە، لەگەڵ كتێبەكەی ماری ترەمپ كە كچەزایەتی سەرۆك (ترەمپ)ە هێندەی دیكە لە ئاستی جەماوەری ترەمپ یان كەم كردەوە، بەڵام دەبێت ئەوەش بزانین پرسی رێكەوتنی ئیسرائیل- ئیمارات، و هەموو ئەوانەی بەدوای دادێن، دیاریەكی ترەمپ دەبن بۆ لۆبی ئیسرائیلی، كە كەم كاریگەر نین لە یەكلاكردنەوەی ئەوەی كێ دەچیتە كۆشكی سپی، هەروەها پێشبینی دەكرێت ترەمپ پرسی دۆزینەوەی پێكوتەی دژ بە ڤایرۆسی كۆرۆناشی بۆ پروپاگەندەی هەلبژاردن هەلگرت بێت.\nبەڵام لایەنی بەرامبەریش كارتی بەهێزی پێیە كە تا ئێستا ئاستی نزمی جەماوەری ترەمپ لە راپرسیەكان دەردەخات.\nزۆری نەماوە چوار مانگی دیكەیە دەبینین كە كامەیان دەچیتە كۆشكی سپی ترەمپ یان بایدن؟


باڵه‌خانه‌ی یاقوبیان وه‌ك شارێكی كۆزمۆپۆلیتی – Denegkan\nباڵه‌خانه‌ی یاقوبیان وه‌ك شارێكی كۆزمۆپۆلیتی\nbydengekan\tAugust 10, 2009\tکتێبخانە\nنووسینی: سه‌ردار زه‌نگنه\nوه‌رگێڕانی له عه‌ره‌بییه‌وه: ئیبراهیم تاڵه‌بانی\nئاخافتن له‌سه‌ر ته‌لاری یاقووبیان، ئاخافتنه بۆ چاكترین كاری ئه‌ده‌بی له ساڵی 2002 وه‌وه تاوه‌كو ئێستا، ئاخافتنه له‌سه‌ر ڕۆمانێك سه‌ركه‌وتنێكی مه‌زنی له میسر به‌ده‌ست هێنا و تیراژی 80 هه‌زاری لێ فرۆشراوه و پێنج جاران له چاپ دراوه‌ته‌وه.. ئاخافتنه له‌سه‌ر ڕۆماننووسێك ناوبانگی ده‌ركرد و ناوبانگێكی جیهانی وه‌رگرت له میانه‌ی دوو ڕۆمان و كۆمه‌ڵه چیرۆكێك به‌ناوی (ته‌قه‌ی دۆستان) ..\nعه‌لا ئه‌سوانی ڕۆماننووس و پزیشك له 26 ی ته‌مموزی ساڵی 1957دا له بنه‌ماڵه‌یه‌كی بۆرژوازی له‌دایك بووه. ئه‌و كوڕی نووسه‌ر عه‌باس ئه‌سوانیی پارێزه‌ره، كه هونه‌ری مه‌قاماتی زیندوو كرده‌وه و نازناوی (مه‌قاماتی ئه‌سوانی) لێنا. له ساڵانی شه‌سته‌كاندا له‌سه‌ر ڕۆمانه‌كه‌ی (الاسوار العالیه .. شووره بڵنده‌كان) خه‌ڵاتی ده‌وڵه‌تی به‌ده‌ست هێنا، وه‌لێ ئه‌م وه‌كو كوڕه‌كه‌ی ناوبانگی ده‌رنه‌كرد، عه‌لا ئه‌سوانی خوێندنی بنه‌ڕه‌تی له قوتابخانه‌ی (ئه‌لیسیه‌ی فڕه‌نسی) له قاهیره ته‌واو كرد و به‌زمانه‌كانی ئینگلیزی و فڕه‌نسی و ئیسپانی قسه‌ده‌كات و بڕوانامه‌ی به‌كه‌لۆریۆسی له پزیشكیی ددانسازی له زانكۆی قاهیره له ساڵی 1980دا به‌ده‌ست هێناوه و ماسته‌ری له هه‌مان بواردا له زانكۆی (ئه‌لینۆی) شیكاگۆ له ساڵی 1985دا به‌ده‌ست هێناوه، ئه‌ده‌بی ئیسپانی له مه‌درید خوێندووه و و تاوه‌كو ئێستاش كاری پزیشكی ددانسازی له گه‌ڕه‌كی گاردن سیتی له قاهیره ده‌كات.\n– وتارو چیرۆك و ڕۆمانی له‌زۆربه‌ی بڵاوكراوه‌كانی میسردا نووسیوه.\n– ستوونێكی ڕه‌خنه ئامێزی هه‌فتانه‌ی به‌ناوی (جمله استعراچیه- ڕسته‌ی نمایشكارانه)ی له ڕۆژنامه‌ی (الشعب)ی میسری هه‌بووه و دواتر بوو به به‌رپرسی به‌شی ڕۆشنبیری له هه‌مان ڕۆژنامه‌دا.\n– ستوونێكی له رۆژنامه‌ی ده‌ستووری میسری ده‌نووسی و له شاكاری ته‌لاری یاقووبیاندا ، كه له‌ساڵی 2002 دا ده‌رچوو سه‌ركه‌وتنێكی گه‌وره‌ی به‌ده‌ست هێنا و وه‌رگێڕدرایه سه‌ر چه‌نده‌ها زمان و دواتر بوو به فیلمێكی سینه‌مایی و زنجیره‌یه‌كی ته‌له‌فزیۆنی، مخابن فیلمه‌كه شێواندێكی زۆری تێدا به‌دی ده‌كرێت، ئه‌ویش به‌هۆی قرتاندنی چه‌ند دیمه‌نێكه‌وه بوو، كاتێكیش له دیمانه‌كه‌مدا كه له‌سه‌ره‌تای ساڵی 2009 دا له ڕێگه‌ی ته‌له‌فۆنه‌وه له‌گه‌ڵیدا سازمدا هه‌مان پرسیارم ڕووبه‌ڕووی كرده‌وه و پێی گوتم ئه‌و شێواندن و ناشرینكردنه فیلمه‌كه ده‌گرێته‌وه نه‌ك ڕۆمانه‌كه و به‌نیگه‌رانییه‌وه ده‌یگوت من هیچ به‌رپرسیار نیم و ئه‌وه‌ی به ده‌ستدرێژی كردنێكی ڕوون و ئاشكرا بۆسه‌ر داهێنان وه‌سفكرد.\nرووداوه‌كانی ڕۆمانه‌كه له نێو قاهیره‌دایه و باس له گه‌شه ئابووری و سیاسییه ده‌كات و هێرش ده‌كاته سه‌ر ئه‌و گه‌نده‌ڵییه‌ی كه ئه‌زموونی فه‌رمانڕه‌وایی هێنایه كایه‌وه، ئه‌و دیارده‌یه‌ی له كۆمه‌ڵگای میسریدا دووچاری چینه باڵاكان بوو و ئه‌و بێ ئومێدی و هه‌ژارییه‌ی ده‌ستی به‌سه‌ر كۆمه‌ڵگادا گرتووه و ئه‌و ناكۆكییه جیاوازانه‌ی هاتنه ئاراوه له‌نێوان پابه‌ند بوون به ئایین و كاری گه‌نده‌ڵی و لایه‌نداری..\nڕۆمانه‌كه چه‌ند ڕه‌خنه‌یه‌كی توند له‌ئامێز ده‌گرێت و گه‌نده‌ڵی له‌ئاستی فه‌رمانڕه‌واییدا ڕیسوا ده‌كات و ئه‌و كۆمه‌ڵه كاره ناڕه‌وایانه و قێزه‌ونه نه‌خۆشانه ڕیسوا ده‌كات، كه به‌ناوی ئایینه‌وه ده‌كرێن، هه‌روه‌ك له ڕۆمانه‌كه‌دا ئاماژه‌ی پێ ده‌كات.\nعه‌لا ئه‌سوانی گفتوگۆ له‌سه‌ر ئه‌و بۆشایی و جیاوازییه له نێوان نه‌وه جیاجیاكانیدا ده‌كات و زیاتر له نیو سه‌ده له میسرو ده‌مانباته نێو ده‌روون و چۆنییه‌تی بیركردنه‌وه‌یان، هه‌روه‌ها باس له دووڕوویی كۆمه‌ڵایه‌تی و تێكچوونی ڕه‌وشتی و لادانی سێكسی ده‌كات.\nده‌توانین بڵێین ئه‌م ڕۆمانه هیچ دیارده‌یه‌ك نه‌ماوه له كۆمه‌ڵگه‌ی میسریدا باسی لێوه نه‌كات و ئاماژه‌ی پێ نه‌دات. به‌شێوه‌یه‌ك وا له خودی خوێنه‌ر ده‌كات ببێته به‌شێكی هاوبه‌ش له نێو ڕۆمانه‌كه‌دا و توانیویه‌تی ستایلێكی سه‌رنج ڕاكێش به ڕێگه‌یه‌كی چاك به‌كاربێنێ له‌گه‌ڵ تێكه‌ڵاوكردنی زیاتر له چه‌ند كه‌سایه‌تییه‌ك له‌هه‌مان ڕۆماندا، كه هیچ پێوه‌ندییه‌ك له نێوان ئه‌م كه‌سایه‌تیانه‌دا نییه ته‌نها پێوه‌ندیی په‌یوه‌ست به‌شوێن نه‌بێت.\nپاڵه‌وانه‌كانی ئه‌م ڕۆمانه نیشته‌جێی ته‌لاری یاقوبیانن ، كه ساڵی 1937 له‌لایه‌ن هاگۆب یاقووبیان له نێوه‌ندی قاهیره‌دا دروست كراوه و سه‌رجه‌م ئایین و ڕه‌گه‌زه‌كان له‌خۆ ده‌گرێت و هیچ شتێك به‌یه‌كیانه‌وه گرێ نادات ته‌نها ته‌لاره‌كه نه‌بێت، زه‌كی دسووقی كوڕی پاشا كه مێژووی خۆی له دووی خۆی به‌جێ ده‌هێڵێت و هه‌ر ئه‌و (بوسه‌ینه محه‌مه‌د) ده‌باته‌وه..\nڕۆماننووس وێنه‌یه‌كی وردكار بۆ (بوسه‌ینه محه‌مه‌د) ده‌كێشێت و ڕۆمانه‌كه چه‌ند هه‌ست و نه‌ستێكی دژكارمان پێده‌به‌خشێت له به‌رامبه‌ر هه‌ریه‌كه له بوسه‌ینه و زه‌كی دسووقیدا، چونكه ئه‌و كه‌سێكه هیچی نییه ته‌نها ئه‌وه‌ی خۆشی ده‌وێ.\n(ته‌ها محه‌مه‌د شازلی) كه‌سایه‌تییه‌كی تێكه‌ڵه به‌هۆكاری هه‌ژاری و باره‌كۆمه‌ڵایه‌تییه‌كه‌ی، هه‌روه‌ها كوڕی ده‌ركه‌وانی ته‌لاره‌كه‌یه، قوتابییه‌كی زیره‌ك و خاوه‌ن خه‌ونێكه بۆ ئه‌وه‌ی ببێته كه‌سێكی ده‌سه‌ڵاتدار و خوازیار بوو ببێ به ئه‌فسه‌ری پۆلیس، هه‌روه‌ها ئه‌و لاوه‌ی كه بیرو باوه‌ڕی ئایینی ڕاپێچی ده‌كات.\nحاته‌م ڕه‌شیدی ڕۆژنامه‌نووس باری منداڵێتییه‌كه‌ی ون بووه له نێو بنه‌ماڵه ده‌وڵه‌مه‌نده‌كاندا، كه هه‌ر ئه‌م حاڵه‌ته وای لێده‌كات ڕێگای ناله‌بار بگرێته به‌ر له نێوان ونبوون و به‌هه‌شتی خۆشگوزه‌رانیدا.\nحاجی محه‌مه‌د عه‌زام كه‌سایه‌تییه‌كی دوو ڕوو و بێ به‌هایه، به‌په‌یژه‌ی كۆمه‌ڵایه‌تیدا سه‌ركه‌وت و توانی خۆی له بۆیاخچی پێڵاوه‌وه بگه‌یه‌نێته ئاستی په‌رله‌مانتارێكی ده‌وڵه‌مه‌ندی دوو ڕووی بێ ڕه‌وشت و بێ به‌ها و (سوعاد)ی بێوه‌ژنی له‌خۆ ماره‌كرد، كاتێك ئاوس بوو كۆمه‌ڵه كه‌سانێكی له ڕێ ده‌رچووی به‌كرێ گرت و منداڵه‌كه‌یان له‌باربرد.\nكه‌ماڵ غۆلی كه‌سایه‌تییه‌كه نموونه‌ی گه‌نده‌ڵیی سیاسییه له میسر، كه ڕۆڵی نێوه‌ند ده‌گێڕێت له پێوه‌ندیی نێوان به‌رپرسان و كه‌سانی دیكه.\nده‌توانرێت بوترێت ڕۆمانه‌كه شێوازی گێڕانه‌وه ده‌گرێته خۆی و نووسه‌ر پێوه‌ندییه‌كی به‌هێزی له نێوان كه‌سایه‌تییه‌كان و كات و شوێندا دروست كردووه و چووه‌ته ناخی كه‌سایه‌تییه‌كانه‌وه.\nعه‌لا ئه‌سوانی له‌م ڕۆمانه‌یدا توانایه‌كی بێ پایانی ده‌رخستووه له دروست كردن و ئه‌فراندنی چه‌ند جیهانێكی گه‌وره له‌چه‌ند وێستگه‌یه‌كی زۆردا و به‌هره‌یه‌كی دیاری له كێشانی وێنه مرۆڤایه‌تییه‌كاندا ده‌رخستووه. له كۆتاییشدا نابێت ڕۆڵی وه‌رگێڕ (سه‌باح ئیسماعیل) له‌بیر بكه‌ین له وه‌رگێڕانی ئه‌م ڕۆمانه‌دا بۆ زمانی شیرینی كوردی. پێشتریش ڕۆمانی (شیكاگۆ)ی بۆ زمانی كوردی به ستایلێك وه‌رگێڕا وا له خوێنه‌ری كورد ده‌كات وا هه‌ست بكات ئه‌م ڕۆمانه هه‌ر به‌كوردی نووسرابێت، ئه‌مه‌ش گه‌واهی كارامه‌یی وه‌رگێره له كاره‌كه‌یدا و گه‌یاندنی په‌یامه‌كه‌یه‌تی به‌جوانترین شێواز له‌پێناو خزمه‌تكردنی ئه‌ده‌بی كوردی و پێناساندنی خوێنه‌ری كورده به گه‌وره پیاوان و دانایانی ئه‌ده‌بی غه‌یره كورد.\nبڕوانه: عه‌لا ئه‌سوانی، باڵه‌خانه‌ی یاقوبیان، وه‌رگێڕانی: سه‌باح ئیسماعیل، ده‌زگای چاپ و بڵاوكردنه‌وه‌ی ئاراس، هه‌ولێر 2009.\nPrevious پێویسته ده‌سه‌ڵات و ئۆپۆزسیۆن یه‌كتر قبوڵبكه‌ن\nNext رۆشنبیری به‌رپرسیار…كۆمه‌ڵگه‌ی به‌رپرسیار


◄ ئەنجام: Found 74, page 1 of 8 Items per page: 🗐 1 🗐 5 🗐 10 🗐 25 🗐 50 🗐 100\n📅 دەمێ تومارکرنێ Jun 18 2016 9:43PM\n👁 ئەڤ بابەتە 5,099 جار هاتیە دیتن\nناوی ڕێکخراوەیی: دڵدار خەبات ناو و پاشناو: ئیسماع [ زێدە... 👁] ✖ ✖ 0 0 ✔ 80% ✍ س.ئـ. 18-6-2016 21:43:41\n📕 ئەختەر شاعیری جوانی و دڵداری پەڕتووکخانە\n👁 ئەڤ بابەتە 2,733 جار هاتیە دیتن\nئازاد عەبدولواحد [ زێدە... 👁] ✖ ✖ ✖ 0 0 ✖ 46% ✍ ب.س. 10-6-2012 16:51:49\n📕 ئەفسانەی پیشەوایانی دڵداران لەیل و مەجنوون پەڕتووکخانە\n👁 ئەڤ بابەتە 2,627 جار هاتیە دیتن\nسابر حەمەد عەلی عەبدوڵڵا گردعازەبانی سلێمانی-1977 [ زێدە... 👁] ✖ ✖ ✖ 0 1 ✔ 60% ✍ هـ.ب. 31-3-2014 0:40:07\n✌ اسماعيل رمو (دلدار خبات) شەهیدان\n📅 دەمێ تومارکرنێ Sep 12 2015 7:23AM\n👁 ئەڤ بابەتە 3,328 جار هاتیە دیتن\nالاسم الحركي : دلدار خبات الاسم الحقيقي : اسماعي [ زێدە... 👁] ✖ ✖ 0 0 ✔ 66% ✍ م.ب. 12-9-2015 7:23:28\n🔤 بریتی لەچاوی دڵدار وشە و دەستەواژە\n📅 دەمێ تومارکرنێ Jan 30 2019 9:15PM\n👁 ئەڤ بابەتە 238 جار هاتیە دیتن\nبادام، بادەم، باذەمی، باڤی، باو، باوی، باهیر، باهی [ زێدە... 👁] ✖ ✖ ✖ 0 1 ✔ 82% ✍ ز.س. 30-1-2019 21:15:23\n✌ بكري كورو (شرفان دلدار) شەهیدان\n📅 دەمێ تومارکرنێ Sep 28 2015 8:24PM\n👁 ئەڤ بابەتە 1,528 جار هاتیە دیتن\nالاسم الحركي: شرفان دلدار الاسم الحقيقي: بكري كور [ زێدە... 👁] ✖ ✖ 0 0 ✔ 66% ✍ م.ب. 28-9-2015 20:24:40\n🔤 بەدڵداری وشە و دەستەواژە\n📅 دەمێ تومارکرنێ Dec 4 2018 10:22PM\nیەک لە هاوەڵکارەکانی زمانی کوردییە. [ زێدە... 👁] ✖ ✖ ✖ 0 0 ✖ 54% ✍ س.ئـ. 4-12-2018 22:22:48\n📕 بەهەشتی دڵدارای پەڕتووکخانە\n👁 ئەڤ بابەتە 4,011 جار هاتیە دیتن\nمیرزا محەمەد ئەمین مەنگور سلێمانی-2006 [ زێدە... 👁] ✖ ✖ ✖ 0 0 ✖ 56% ✍ ب.ج. 31-3-2014 0:40:07\n✌ بەکر گۆرگۆ (شەڕڤان دڵدار) شەهیدان\n📅 دەمێ تومارکرنێ Jun 26 2016 6:11AM\n👁 ئەڤ بابەتە 3,720 جار هاتیە دیتن\nناوی ڕێکخراوەیی: شەڕڤان دڵدار ناو و پاشناو: بەکر [ زێدە... 👁] ✖ ✖ 0 0 ✔ 80% ✍ س.ئـ. 26-6-2016 6:11:12\n📕 پرشنگی دڵداری پەڕتووکخانە\n👁 ئەڤ بابەتە 2,297 جار هاتیە دیتن\nحەبیب عەلی مەنمی [ زێدە... 👁] ✖ ✖ ✖ 0 0 ✖ 58% ✍ ب.ج. 10-6-2012 16:51:49\n| دروستکرنا لاپەری 6,677 چرکە!


دانا مەنمی: لەپاش ۲٥ ساڵ حوکمڕانی دەسەلاتی کوردی\nنزیک بە ۲٥ سالە، بزوتنەوەی ناسیونالیستی کورد قەلەمڕەوی کوردستان دەکەن ، کەچی تائیستا بیكارەبایی کۆمەڵگای هەراسان کردووە و تاریکی دیمەنی قیزەونی بەشیکی شارو شارۆچکەکانە.بئ ئاوی تائیستا کیشەیە و زوربەی خەلکی شەوانە چاو لەڕین بۆ سەرەی ئاویانە ، ڕیگاوبانەکان سکەی مەرگن و ڕۆژانە چەند کەس نەبنە قوربانی ژنکوژی...\nدانا مەنمی: ده‌وله‌ت به عه‌قلیه‌تی ئیستاوه سه‌وز نابیت\nخه‌لكی كوردستان له خه‌می ئه‌وه‌دایه زۆنه‌كان زیندوو نه‌كرینه‌وه چ بگات به سرینه‌وه‌ی سنوره‌كانی سایكس پیكۆ عه‌قلی سیاسی كوردی زیانی كه‌وره‌ی به مه‌شروعی سه‌ربه‌خۆی و دروستكردنی ده‌وله‌تی كوردی گه‌یاندووه ، چونكه به‌م عه‌قلیه‌ت و به‌م جۆره له بیرۆكه‌و بیركردنه‌وانه ده‌وله‌ت بۆ كورد دروست نابیت...\nدانا مەنمی: میلله‌ت له نیوان به‌رداشی زۆنی سه‌وزو زه‌رددا\nهەر کەس و لایەنیک لە خەمی قەلەمڕەوی خۆیدایە ، پارتی دیموکراتی کوردستان خاوەنداریەتی زۆنی زەرد دەکات ، هەم و خەمی پارتی دیموکراتی کوردستان پاراستن و سەقامگیری زۆنی زەردە ، سیستەمی ئیداری بەڕیوەبردن لە زۆنی زەرد شتیکی ترەو جیاواز لە سیستەم و ئیداری لە زۆنی سەوزدا .یەکیتی نیشتیمانی کوردستانیش قەلەمڕەوی...\nدانا مەنمی: خه‌می گه‌وره له به‌رپرسی بچوك مه‌خۆن !\nڕه‌نگه به‌درێژایی مێژووی کۆمه‌ڵگه‌کان هیچ شتێک هێنده‌ی (کورسی) کاریگه‌ری له‌سه‌ر ڕه‌وتی ژیانی مرۆڤایه‌تی نه‌بووبێت، ئه‌و ئامڕازه بێ گیانه‌ی که له ته‌خته یان کانزا دروست ده‌کرێت، به‌ڵام لای که‌سانێک له‌بواری کارگێڕی یان سیاسی ده‌بێته ئامانجی باڵا و هه‌موو شتێک له‌پێناویدا ده‌کرێته قوربانی و سوته‌مه‌نی.له...\nدانا مەنمی: له سالیادی 118 مین ساله‌ی رۆژنامه‌گه‌ری کوردی\nڤۆلتیر ده‌لیت : رۆژنامه‌نوسی ده‌زگایه‌كه به كه‌س ناشكی ، به‌لام خۆی دنیای كۆن ده‌روخینیت ، تا دنیایه‌كی نوئ دابمه‌زرینیت .له‌گه‌ل هه‌لاتنی یه‌که‌م خامه‌ی زێرین و ده‌رکه‌ونی ئاسۆیه‌ک له تاراوگه‌یی و دووره ولاتی ، به‌و ده‌ست و په‌نجه زێرینانه‌ی توانی یه‌که‌م رۆژنامه‌ی کوردی له نێو جه‌نجالی و که‌م...\nدانا مەنمی: به‌های ئازادی له فه‌زای كوردی دا\nدوای بیست و پێنج ساڵ له‌ڕاپه‌ڕین ، به‌های ئازادی ئینسانه‌كان و به‌تایبه‌ت تاكی كورد له ناو ئه‌زمونێكی سنورداری ده‌سه‌ڵاتێكی شمولی پاوانخوازیدا ده‌خولێته‌وه ، هێشتا ئازادی وه‌ك به‌هایه‌كی سیاسی و مافێكی سروشتی هه‌رتاكێك جێگه‌ی خۆی نه‌كردووه‌ته‌وه له هه‌رێمی كوردستان ، هۆكاری ئه‌مه‌ش هوشیاری و تێنه‌گه‌یشتنه...\nدانا مەنمی: ڕیشه‌ی مێژووی داعش و ڕۆڵی بانگخوازانی ئیسلامی سیاسی\nمرۆڤ به گورگی له دایك نابێت ، به‌ڵكو ده‌كرێت به گورگ ، داعش ئه‌و ڕێكخراوه توندره‌وه جیهادییه‌یه كه خۆی گه‌یانده دوا پله‌و لوتكه‌ی وه‌حشیگه‌ری و ترۆپكی توندوتیژی ، داعش زاده‌ی هه‌لومه‌رجی مێژووی و سیاسی و سایكۆلوژیای كۆمه‌ڵگای عه‌ره‌بی و ده‌سه‌ڵاتی فاشیزم و دیكتاتۆری و نیزامی...\nدانا مەنمی: عێراقێكی نوئ به‌ڕێوه‌یه!\nنوسه‌رو روناكبیری ئه‌مریكی ( پیتر گالبرێت ) به‌م دواییه كتێبێكی له ژێر ناوی ( كۆتایی عێراق ) به چاپ گه‌یشت و له ناوه‌نده‌كانی ئه‌مریكاو توێژینه‌وه زانستی و ئه‌كادیمیه‌كاندا بڵاو كرایه‌وه ، گالبرێت له ناواخنی په‌رتووكه‌كه‌یدا باس له سئ ده‌وڵه‌ت ده‌كات كه ئه‌وانیش ده‌وڵه‌تی كوردستان و ده‌وڵه‌تی...\nدانا مەنمی: قه‌یرانی دارایی و كۆمپانیا حیزبیه‌كان\nقه‌یرانی دارایی كاریگه‌ری له‌سه‌ر ته‌واوی بوارو سێكته‌ره‌كان كردووه ، خه‌ڵك به‌ته‌واوی نائومێد بووه له دۆخی سیاسی و ئابوری له هه‌رێمی كوردستان ، هاوڵاتیان ئێستا خانوو زه‌وی ئوتۆمبیل ده‌فرۆشن و ڕێگای هه‌نده‌ران به‌و په‌ڕی مه‌ترسییه‌وه ده‌گرنه به‌ر له پێناو كۆچكردن نا به‌ڵكو له پێناو هه‌ڵهاتن له...\nدانا مەنمی: دۆخی ئێستا كردارو بڕیاری بوێرانه‌ی ده‌وێت\nقه‌یرانی ئابوری له كوردستان پێویستی به قسه‌كردن نیه چونكه قسه زۆر كراوه پیویستی به كردارو بریاری بوێرانه‌و ڕاشكاوانه‌یه ، هه‌ڵه‌ی حكومه‌ت و ده‌سه‌ڵاتی كوردی ئه‌وه‌یه كه هه‌میشه به سۆزو عاتیفه‌وه سیاسه‌ت و ده‌وڵه‌تداری كردووه ، له‌كاتێكدا ده‌وڵه‌ت و ده‌سه‌ڵاتی سیاسی پێویسته خاوه‌نی بڕیارو...\nدانا مەنمی: ڕه‌خنه له پێناو چاكسازی دا\nڕه‌خنه داینه‌مۆی چاكسازییه ، گه‌ر ده‌تانه‌وێت چاكسازی بكه‌ن ، پیۆیسته ره‌خنه قبوڵ بكه‌ن ، چونكه ڕه‌خنه له ئه‌رك و ئامانج و سیسته‌م ده‌كۆلێته‌وه و پاشان له واقیعدا په‌یڕه‌وی ده‌كات ، ڕه‌خنه هه‌میشه ڕێگایه‌كی هه‌یه بۆ ده‌رباز بوون له كه‌مو كوڕییه‌كان ، هه‌ربۆیه ئه‌وه ره‌خنه‌یه خودی چاكسازی...\nدانا مەنمی: حكومه‌تی هه‌ریم و چاكسازی\nوولاتی ئه‌لمانیا (90,000,000 ) ملیۆن هاولاتی یه ، به‌لام (500,000) هه‌زار مووچه‌خۆری هه‌یه ، ئیمه‌ی كورد (4,000,000) ملیۆن هاوڵاتین وه‌لئ ( 1,500,000) موچه‌خۆرمان هه‌یه ، ئه‌وانه‌ی لووت ئه‌سوون له گه‌نده‌ڵی بۆخۆیان داهێنه‌رو ئیبداعی گه‌نده‌ڵین ، بۆبنه‌بڕكردنی گه‌نده‌ڵی پێویسته سه‌رۆكی حكومه‌تی...\nدانا مەنمی: بڕیار نەبوو وابیت !\nهەم پارتی دیموکراتی کوردستان و هەمیش بزوتنەوەی گۆڕان بڕیاریاندا کە لە حکومەتی بنکە فراواندا پەڕلەمانی کوردستان چەقی بڕیاری سیاسی کورد بیت ، پارتی دیموکراتی کوردستان بڕیاریدا کە حکومەتی بنکە فراوان حکومەتی خزمەتگوزاری و یاسا سەروەری و یەکڕیزی نیشتیمانی بیت ، وەلئ بزوتنەوەی گۆڕانیش بڕیار وابوو کە چوار...\nدانا مەنمی: راگه‌یاندنی ده‌وله‌تی كوردی پێویستی به یه‌كخستنه‌وه‌ی نیو ماڵی كورده\nڕاكه‌یاندنی ده‌وڵه‌تی سه‌ر به‌خۆ كارێكی ئاسان نی یه و به‌ڵكو كارێكی سه‌خته و كاردانه‌وه‌ی هه‌رێمی و نێوده‌وله‌تی لێده‌كه‌وێته‌وه به‌تایبه‌تی له كوردستان، جونكه هه‌رسێ دراوسێكانی توركیاو ئێران وسوریا كوردستانیان هه‌یه وبه مه‌ترسی ئه‌زانن له سه‌ر ئاسایشی نه‌ته‌وه‌ییان ئه‌كه‌ر ده‌وڵه‌تی كوردی دابمه‌زرێت...\nدانا مەنمی: نیومالی کورد و قه‌رزی حكومه‌ت !\nکوردستان پیویستی بە دامەزراوەی دەولەتیە بۆ چارەسەرکردنی قەیران و کیشە کەلەکەبووەکان ، ئەوەی کە ئیستا هەیە دامەزراوەی حیزبییە و خودی حیزبیش سەرچاوەی قەیرانەکانە ، یەکڕیزی نیومالی کورد مەرجی دروستبوونی دامەزراوەی دەولەتییە ، لەم دۆخەی ئیستادا کە کورد خاوەنی نیومالیکی ئالۆزە و نیەت و ئیرادە نیە بۆ چارەسەر...


کوردیپێدیا - زارا کچی نیشتمان\n👩 زارا کچی نیشتمان | پۆل: دۆزی ژن | زمانی بابەت: 🏳 کوردیی ناوەڕاست\nزارا کچی نیشتمان\nپێشێلکردنی سیستماتیکی مافی سەرەکی ژنان لەلایەن ڕێژیمی ولایەتی فەقییەوە بەپێی یاسای بنەڕەتی و یاساکانی دیکەی ڕژیم بووەتە هۆی بەربڵاوی و قووڵایی زیاتری سەرەڕۆییەکانی ئەو ڕێژیمە، بەتایبەت لە بەندیخانەکان و ئاکامی یەکەمی دڵساردی و نائۆمیدی و چوونەسەرەوەی ئاماری خۆکوژی ژنان لە ئێراندا، بەڵام شتێک کە زۆر لەبەرچاو و ڕوونە، خۆڕاگری و ڕاوەستانی ژنانی دڵێری ڕۆژهەڵاتی کوردستان و ئێرانە کە ڕێژیمی تووشی داماوی و سەرشۆڕی کردووە.\nژنان لەناو ئێراندا دۆخێکی ناخۆشیان هەیە، باوەڕبەخۆبوونی ژنان لە بڕیارەکانی خۆیان و پەیوەندیدار بە مافەکانی خۆیان و سەبارەت بە کاریگەریی دەوڵەت ئەگەر بە سیاسەتی هەڵاواردنی پۆزەتیڤ نەبێت، کەمڕەنگە.\nهەبوونی ژنان لە کار و چالاکیی ئابووری گەورە لە دەورووبەری سفردایە و چالاکیی ئابووریی ناوەندی و زۆر لە خواریش کە لەبەرچاو نییە، ژنان لە چالاکیی مەدەنی بەربەستیان بۆ دروست دەکرێت و لە شارە گەورەکان ماونەتەوە و ئەویش لەگەڵ کێشە و گرفتی جددی و زۆر ڕووبەڕوویە کە زۆربەی بەستەر چالاکییەکانیانی لێ ئەستاندووە.\nبەڵام لە بەرانبەردا ئاماری دەستدرێژی بۆ سەر ژنان و کچان لە تەمەنە جۆرواوجۆرەکاندا، خۆسووتاندن، کوشتن، بەردباران و... هتد زۆر لەسەرەوەیە و هەموو ڕۆژێک میدیاکانی ڕێژیم هەواڵی ڕووداوێکی دڵتەزێن بڵاو دەکەنەوە.\nئاماری لەدەسدانی دایک و باوک و بوونی ژنان بە سەرپرشتیی بنەماڵەکان ڕۆژانە زیاد دەکات، ئەگەر چاو لە هەموو یاسا و ڕێساکانی ڕێژیمی ئێسلامیی ئێران بکەین، دەتوانین قووڵایی زوڵم و ستەم بەڕانبەر بە ژنان لە کۆمەڵگادا ببینین، هەڵاواردنی ڕوون و لەبەرانبەری یاسا و مافێکی فەرمی بەخۆی گرتووە و رێژیمی ئێران بە دەستدوەداوێنی ئەم یاسایە ژنی لە جێگاییەکی زۆر خوارتر لە بەرانبەر پیاودا داناووە.\nیاساکانی ڕێژیمی ئێران بە شێوازێک نابەرانبەریی پیاو و ژن لە هەموو بواریکەوە دیاری کردووە، ژن لە هیچ پۆستێکی باڵای حکوومەتدا وەکوو ڕێبەری، سەرۆککۆماری، دەسەڵاتی دادپەروەری، بەرپرسیارەتی سەربازی و... هتد جێ ناگرێت.\nمافی ژنان لە ئێراندا لە پێوانی دەورەکانی سیاسی و مێژوویی جۆرواوجۆر گۆڕانکارییەکی زۆری بەسەردا هاتووە، ئەم مافانە بریتین لە مافی شووکردن، مافی تەڵاق، مافی خوێندن، مافی لەبەرکردنی جلوبەرگ (حیجاب) و مافی سڵامەتی وەکوو (دوو گیانبوون، پێکهێنانی بنەماڵە و مافی دەنگدان) و مافەکانی تر دەبێت، بەپێی ڕیپۆرتی جیهانییەکان لە نێوان 135 وڵاتدا ئێران پلەی 127می لە بواری نابەرانبەری نێوان ژن و پیاودا هێناوە.\nهەندێک لەو کارانەی کە دژی ژنان لە ئێراندا بەکاری دێنن، بە ڕوونی بۆ لایەنگرانی ژنان دیارە و ڕوانگە و بیروبۆچوونی کەسایەتییەکان و گرووپەکانیش لەم بوارەوە ڕوون و ئاشکرایە، چل ساڵ لە هاتنە سەرکاری ڕێژیمی ئێسلامیی ئێران تێپەڕ دەبێت، شۆڕشێک کە ئەگەرچی بۆنیاتنەری لە یەکەم دەربڕین و خۆپیشاندانی سیاسیی خۆی لە حکوومەتی پەهلەوی بە دانی مافی هەڵبژاردن و کاندیداتۆری بۆ ژنان دژایەتی کرد و لە سەرەتاوە ڕۆخساری ڕاستەقینەی خۆی نیشان دا و بە سەرکوت و لەسێدارەدان و حوکمی جیهاد بۆ مانەوەی خۆی و پتەوکردنی بناغەی دیکتاتۆریەتی خۆی لە هەر کار و هەر ڕەوشتێک کەڵک وەردەگرێت.\nڕێژیم لە زارا محەمەدی دەترسێت.\nڕێژیمی ئێران لە زارا محەمەدی ڕەقی هەیە و بە مافی خۆشی دەزانێت، چون زارا کوردە و ڕاستگۆ ئەو ژنێکی ڕاستەقینەیە و شارومەندێکی ئەرک وەخۆگرە، ژن بوون، کورد بوون، ڕاستگۆبوون و لە هەمووی گرینگتر ئەرکی شارومەندی جێبەجێکردن تاوانی زارە محەمەدییە، لیستی تاوانەکانی زارا قۆرسە، چۆن ئەو مرۆڤایەتی دەپاراست، ئەو بەهۆی فێرکردنی زمانی کوردی بە منداڵان، بە تۆمەتی یارمەتی بە لێقەوماوانی بوومەلەرزە و لافاولێدراوەکان و بە تۆمەتی چالاکبوون، زیاتر لە سێ مانگە کە لە گرتنگەیەکی ترسناک بەبێ جیاوازی بەندکراوان و تاوانبارەکانی تر و دۆخێکی بێخەبەری سەداسەد ڕایان گرتووە.\nسێ چالاکەوانە دەستگیرکراوەکانی سنە\n02-10-2019 سێ کەس لە بەڕێوبەرانی ئەنجۆمەنی فەرهەنگی_کۆمەڵایەتیی نەوژین بە هێرشی هێزە ئەمنییەتییەکانی ڕێژیم بە ماڵەکانیان لە شاری سنەسنە دەسبەسەر کران، ئەم سێ کەسە بریتین لە: زارا محەممەدی، ئێدرێس و ڕێبوار منبەری کە لە بواری زمانی کوردی و ژینگەپارێزیدا چالاک بوون.\nدوو کەس لە دەسبەسەرکراوەکان بە ناوەکانی ئێدریس و ڕێبوار منبەری، چوار ڕۆژ دوای گرتن بە دانانی بارمتە ئازاد بوون، بەڵام دوای هەفت ڕوژ زارا محەمەدی بەردەوام لە گرتنگە بوو.\nزارا محەمەدی، تەمەن 27 ساڵ، لە ماوەی دەستبەسەرکردنیدا تەنیا یەکجار لە چوارشەممە، 8ی پووشپەڕدا بۆ چەند خولەک توانی لە ڕێگای تەلەفوونەوە لەگەڵ بنەماڵەی قسە بکات، بەڵام تا هەنووکە نەیتوانیوە لەو دۆخە کە تێیدایە و لە چە جێگاییەکە بدوێت.\nلە مانگی ڕابردوودا دۆخی ئەمنییەتی لە ڕۆژهەڵاتی کوردستاندا تووندتر بووەتەوە و دەستبەسەرکردن و بانگهێشتی چالاکانی مەدەنی، چالاکانی ژینگەپارێز و کرێکاری زیادی کردوە، ئەم جارە هێزە ئەمنییەتییەکان سەندیکا جەماوەرییەکانیان کردووەتە ئامانج، شەپۆلی گرتنی چالاکانی مەدەنی لە ڕۆژهەڵاتی کوردستاندا لە ڕەشەممەی ساڵی ڕابردووەوە دەستی پێ کرد، چالاکانی کورد کەسانێکن کە یان دەستبەسەر کراون، یان لە ژێر زەخت و چاودێریدان.\nوەزارەتی ئیتلاعات و بەڕێوەبەرایەتی ئیتلاعاتی سپای پاسداران هەردوو دەزگاکە لە گرتن و دەسبەسەرکردنی چالاکان و بەتایبەت چالاکی کورددا ڕۆڵی بەرچاویان هەیە.\nسنە، بەندیخانەی تایبەت بە ژنانی نییە، هەر بۆیە ژنە دەسبەسەرکراوەکان لە ماوەی دەستبەسەربوونی کاتی و تاکوو پێش بڕیاری حوکمەکەیان و ناردنیان بۆ بەندیخانەی ژنان لە شارەکانی تردا، لە ناوەندەکانی چاکسازی (اسلاح) و تەربیەتدا ڕادەگیردرێن.\nتەنیا چالاکییەکی دیکەی زارا، جیا لە فێرکردنی زمانی کوردی، یارمەتی بە لێقەوماوانی لافاو و بوومەلەرزەلێدراوان لە پارێزگاکانی کرماشانکرماشان و ئیلامئیلام و لوڕستانلوڕستان بوو، زارا لە کارەساتی بوومەلەرزەی کرماشان و لافاوی ئیلام و لوڕستان و خووزستاندا، لە چوارچێوەی ئەنجومەنی نەوژین و بە یارمەتی ئەندامانی ئەو ئەنجومەنە، یارمەتیی خەڵکیان کۆ دەکردەوە و ڕەوانەی ناوچە لێقەوماوەکان دەکرد، چۆن زارا محەمەدی وەکوو هەر بەندکراوێکی دیکە لە ژێر ئازار و ئەشکەنجەی ڕۆحی، بێڕێزی و تیرۆری کەساییەتیدایە، هەر ئەوەی کە زیاتر لە سێ مانگە هەموو ڕێگاکانی پەیوەندی لەگەڵ بنەماڵەی پچراوە خۆی گەورەترین ئەشکەنجەیە بۆ هەر بەندکراوێک، بەتایبەتی بەندکراوێک کە بە بیانوو و تۆمەتی ناڕەوا دەستبەسەر کرابێت.\nزارایان بەبێ هیچ هۆکارێک دەستبەسەر کردووە و ئێستایش ئەیانەوێت بە وەرگرتنی دانپێدانانی زۆرەملێ، هۆکارێک بۆ پاساوێکی بێبنەما سەبارەت بە دەستبەسەرکردنی بێنێنەوە.\nدۆخی مافی مرۆڤ لە وڵاتی ئێراندا هەم لەلایەن خەڵکی وڵات و هەم لەلایەن چالاکانی مافی مرۆڤ، نووسەران و ڕێکخراوەکانی مرۆیی نێونەتەوەیی ڕخنەی لێ گیراوە، لە کاتی هاتنە سەرکاری ڕێژیمی ئیسلامیی ئێراندا نەتەوەیەکگرتووەکان هەموو ساڵێک، بڕیارنامەیەکی لەسەر پێشێلکردنی مافی مرۆڤ لەلایەن حکوومەتی ڕێژیمی ئێرانەوە بڵاو دەکاتەوە و لە بڕیارنامەی نەتەوەیەکگرتووەکاندا بە ژمارەی 176⁄64⁄RES/A کە لە خاکەلێوەی ساڵی 1389 بڵاو کراوەتەوە، ئەم ڕێکخراوەیە ڕێژیمی ئاخوندی لە زۆربەی بوارەکانەوە مەحکووم کردووە.\nوەکوو کردەوەی دەوڵەت لەگەڵ ناڕازییەکانی ئاکامی هەڵبژاردنی سەرککۆماری، ڕێژیمی ئیسلامی ئێران بە شێوازێکی تووندتر ئازادییە مەدەنییەکانی وەکوو ئازادی ئاخاڤتن، میدیا، ڕۆژنامەوانی و بڵاوکراوەکان، کۆبوونەوەکان، ڕێکخراوەکان و ئازادی تاکەکەسیشی پێشێل کردووە و لەسەر ڕێگای ئازادییەکانی ئایینیش لەمپەری داناوە.\nنووسینی: سۆرانسۆران شەمسی\n#سنە | #کرماشان | #ئیلام | #لوڕستان | #سۆران |\n 📡 ماڵپەڕ | 🏳 کوردیی ناوەڕاست | ماڵپەری کوردپا - 06-10-2019\n2. 👁 04-10-2019\n➕ ئەم بابەتە لەلایەن: (جوان عومەر ئەحمەد)ەوە لە: Oct 6 2019 5:43PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 6 2019 10:39PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Oct 6 2019 11:44PM باشترکراوە\n📷 فایلی وێنە 1.0.1 42 KB Oct 6 2019 6:04PM جوان عومەر ئەحمەد